open-index/open-wikipedia-markdown huggingface dataset:
ଆଦିପୋମାସିଆ

**ଆଦିପୋମାସିଆ କିମ୍ବା ଲିପୋମାସିଆ **କୁ ମୋଟା ସ୍ତନ ମଧ୍ୟ କୁହାଯାଇଥାଏ ।   ଏହି ପ୍ରକାର ଅବସ୍ଥାରେ ସ୍ତନରେ ଗ୍ଳାଣ୍ଡୁଲାର ତନ୍ତୁ ଜାଗାରେ ବହୁ ମାତ୍ରାରେ ଚର୍ମ ଏବଂ ଏଡ଼ିପୋଜ ତନ୍ତୁ ଜମା ହୋଇଯାଇଥାଏ । ଏହା ମୁଖ୍ୟତଃ ମେଦବହୁଳ ପୁରୁଷମାନଙ୍କଠାରେ ଦେଖାଯାଇଥାଏ । ଯେତେବେଳେ ବହୁମାତ୍ରାରେ ଜଣେ ମେଦବହୁଳ ବ୍ୟକ୍ତି ଓଜନ ହ୍ରାସ କରନ୍ତି ସେତେବେଳେ ଏହି ଅବସ୍ଥା ସ୍ପଷ୍ଟ ଭାବରେ ଦେଖାଯାଇଥାଏ ।. 

ଏହାର ପାଖାପାଖି ଅନ୍ୟ ଏକ ସିଣ୍ଡ୍ରୋମ ହେଲା **ଶିଉଡୋଗାଇନେକୋମାସିଆ** ।.  ଏହା ଅଲଗା ଅଟେ ଏବଂ ଗାଇନେକୋମାସିଆ  (ମହିଳାଙ୍କର ସ୍ତନ)ଠାରୁ ସ୍ପଷ୍ଟ ଭାବରେ ଅଲଗା ଦେଖାଯାଇଥାଏ । ଯେଉଁଥିରେ ଏକଦମ ସତ୍ୟ ଗ୍ଳାଣ୍ଡୁଲାର ତନ୍ତୁ ପୁରୁଷମାନଙ୍କ କ୍ଷେତ୍ରରେ ହୋଇଥାଏ । ଅନ୍ୟ ଏକ ପାର୍ଥକ୍ୟ ହେଲା ସ୍ତନ ପୀଡ଼ା **ଶିଉଡୋଗାଇନେକୋମାସିଆରେ** ହୋଇନଥାଏ । 

## ଆଧାର  
ଶ୍ରେଣୀ:ଚିକିତ୍ସା ବିଜ୍ଞାନ
ଶ୍ରେଣୀ:ମହିଳା ସ୍ୱାସ୍ଥ୍ୟ ଗଣସମ୍ପାଦନା ୨୦୧୮
ପ୍ରସୂତି ହିଂସା

**ପ୍ରସବ ସମୟର ଦୁର୍ବ୍ୟବହାର **ବା** ପ୍ରସୂତି ହିଂସା **କହିଲେ ପ୍ରସବ ସମୟରେ ମାକୁ ଯଦି ହେଳା କରାଯାଏ, ଶାରୀରିକ ଦୁର୍ବ୍ୟବହାର ଏବଂ ସମ୍ମାନ ଦିଆଯାଏ ନାହିଁ  ତେବେ କୁହାଯାଇଥଏ । ଏହି ଭଳି ବ୍ୟବହାର ମହିଳା ଅଧିକାରର ଉଲଂଘନ ବୋଲି ଗଣା ଯାଇଥାଏ । ଏହା ମଧ୍ୟ ମାମାନଙ୍କୁ ପ୍ରସୂତି ପୂର୍ବ ସ୍ୱାସ୍ଥ୍ୟ ତଦାରଖ ଏବଂ ଅନ୍ୟାନ୍ୟ ସ୍ୱାସ୍ଥ୍ୟ ଜନିତ ସେବା ପାଇବାରୁ ବଂଚିତ କରିପାରେ ।  ଏହା ହେଉଛି ମହିଳାଙ୍କ ବିରୋଧରେ ଏକ ହିଂସା । 

ବିଶ୍ୱ ସ୍ୱାସ୍ଥ୍ୟ ସଂଗଠନଦ୍ୱାରା ଏହିଭଳି ବ୍ୟବହାର ବଦଳେଇବା ପାଇଁ ଅନୁସନ୍ଧାନ ଚାଲୁଅଛି । ତାଙ୍କର ସର୍ବେକ୍ଷଣରୁ ଜଣା ପଡୁ଼ଛିକି ଏହା ଏକ ବିଶ୍ୱସ୍ତରୀୟ ସମସ୍ୟା ଅଟେ । ପ୍ରସବ ସମୟରେ ଜଣେ ମହିଳା ବହୁତ ସମ୍ବେଦନଶୀଳ ଓ ଦୁର୍ବଳ ଥାନ୍ତି ଯାହାଦ୍ୱାରା ସେ ନିଜେ ନିଜକୁ  ଓ ଶିଶୁକୁ ପ୍ରାୟତଃ ରକ୍ଷା କରିବାରେ ଅସମର୍ଥ ହୋଇଥାନ୍ତି । ଏହି ଭଳି ହିଁସଉକ ବ୍ୟବହାର ଉଭୟ ମା ଓ ଶିଶୁ ସ୍ୱାସ୍ଥ୍ୟ ପାଇଁ କ୍ଷତିକାରକ ସାବ୍ୟସ୍ତ ହୋଇପାରେ ।

କିଛି ମହିଳାମାନେ ଅନ୍ୟମାନଙ୍କଠାରୁ ଅଧିକ ଦୁର୍ବ୍ୟବହାର ପାଇଥାନ୍ତି ଯଥା: କିଶୋରୀ, ପ୍ରବାସୀ ମହିଳା, ଏଚ.ଆଇ.ଭି. ସଂକ୍ରମିତ ମହିଳା ଏବଂ  ଲଘୁସଂଖ୍ୟା ବିଶିଷ୍ଟ ମହିଳା  

## ଉଦାହରଣ 
କିଛି ସୂତ୍ରରୁ ଜଣା ପଡିଛି ଯେ କିଛି ଉତ୍ତର ଆମେରିକୀୟ ଡାକ୍ତରମାନେ ୧୯୫୦ରୁ ୧୯୮୦ ମସିହା ମଧ୍ୟରେ ପ୍ରସବପରେ  ମହିଳାଙ୍କର ଯୋନୀରେ ତାଙ୍କ ସ୍ୱାମୀଙ୍କର ଯୌନ ସମ୍ଭୋଗ ପାଇଁ କିଛି ଅଧିକା ସିଲାଇ କରୁଥିଲେ ଯାହା ସ୍ୱାମୀ ମାନଙ୍କ ପାଇଁ ଲାଭ ହେଉଥିଲା ସତ୍ୟ ମାତ୍ର ମହିଳା ମାନଙ୍କ ପାଇଁ ଦୀର୍ଘ ଦିନ ଧରି କଷ୍ଟ ଓ ଯନ୍ତ୍ରଣା ଆଣୁଥିଲା । କିନ୍ତୁ ଏହାର କିଛି ପ୍ରମାଣ ନାହିଁ । 

## ଆଧାର 

ଶ୍ରେଣୀ:ଚିକିତ୍ସା ବିଜ୍ଞାନ
ଶ୍ରେଣୀ:ମହିଳା ସ୍ୱାସ୍ଥ୍ୟ ଗଣସମ୍ପାଦନା ୨୦୧୮
ନ୍ୟାସନାଲ ଜିଓଗ୍ରାଫିକ

**ନ୍ୟାସନାଲ ଜିଓଗ୍ରାଫିକ** ହେଉଛି ଯୁକ୍ତରାଷ୍ଟ୍ର ଆମେରିକାସ୍ଥିତ "ନ୍ୟାସନାଲ ଜିଓଗ୍ରାଫିକ ସୋସାଇଟି"ଦ୍ୱାରା ପ୍ରକାଶିତ ହେଉଥିବା ଏକ ମାସିକ ପତ୍ରିକା । ଏହା  ଖ୍ରୀଷ୍ଟାବ୍ଦ ୧୮୮୮ ମସିହାରୁ ନିରବିଚ୍ଛିନ୍ନ ଭାବରେ ପ୍ରକାଶିତ ହୋଇ ଆସୁଅଛି । ଯଦିଓ ଏହାର ନାମରେ ଭୂଗୋଳ ଶବ୍ଦ ଅଛି, ଏହା କେବଳ ଭୂଗୋଳ ବିଷୟରେ ନୁହଁ । ଏଥିରେ ଭୂଗୋଳ ସହ, ବିଜ୍ଞାନ, ଇତିହାସ, ପ୍ରକୃତି, ସଂସ୍କୃତି ବିଷୟରେ ମଧ୍ୟ ଲେଖା ବାହାରିଥାଏ ।  

## ଆଧାର
ଗୌରହରି ଦାସ୍ତାଁ

**ଗୌରହରି ଦାସ୍ତାଁ - ଦ ଫ୍ରିଡମ୍ ଫାଇଲ୍**, ୨୦୧୫ ମସିହାରେ ମୁକ୍ତିଲାଭ କରିଥିବା ଭାରତୀୟ ସ୍ୱାଧୀନତା ସଂଗ୍ରାମୀ ଗୌର ହରି ଦାସ ଆତ୍ମଜୀବନୀ ଉପରେ ଆଧାରିତ ଏକ ଚଳଚ୍ଚିତ୍ର । ଏହି ଚଳଚ୍ଚିତ୍ରଟିର ପ୍ରଯୋଜନା କରିଥିଲେ ବିନ୍ଦିୟା ଖନୋଲକର ଓ ସଚିନ ଖନୋଲକର । ସି. ପି. ସୁରେନ୍ଦ୍ରନ୍ ଏହି କଥାଚିତ୍ରଟିର ସଂଳାପ ରଚନା କରିଥିଲେ । ଅନନ୍ତ ମହାଦେବନ୍ ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ । ବିନୟ ପାଠକ, କୋଙ୍କଣା ସେନ ଶର୍ମା, ରଣବୀର ଶୋରେ, ତନିସ୍ତା ଚାଟାର୍ଜୀ ଆଦି କଳାକାରମାନେ ଏହି କଥାଚିତ୍ରଟିର ପ୍ରମୁଖ୍ୟ ଭୂମିକାରେ ଅଭିନୟ କରିଥିଲେ । ଏହି କଥାଚିତ୍ରଟିର ପୃଷ୍ଠଭୂମି ଓଡ଼ିଆ ସ୍ୱାଧୀନତା ସଂଗ୍ରାମୀ ଶ୍ରୀ ଗୌରହରି ଦାସଙ୍କ ଆତ୍ମଜୀବନୀ ଉପରେ ଆଧାରିତ ।

ଏହି କଥାଚିତ୍ରଟିର ୨୦୧୫ ମସିହା ଅଗଷ୍ଟ ୧୪ ତାରିଖରେ ମୁକ୍ତିଲାଭ କରିଥିଲା ଏବଂ ଚଳଚ୍ଚିତ୍ରଟିକୁ ସମୀକ୍ଷକମାନେ ପସନ୍ଦ କରିବାସ‌ହ ମତାମତ ମଧ୍ୟ ଭଲ ରହିଥିଲା ।

## ପୃଷ୍ଠଭୂମି
ଗୌରହରି ଦାସ୍ତାଁ ହେଉଛି ଜଣେ ଓଡ଼ିଆ ସ୍ୱାଧୀନତା ସଂଗ୍ରାମୀ ଗୌରହରି ଦାସଙ୍କର ଜୀବନୀ, ଯିଏକି ଦୀର୍ଘ ୩୨ ବର୍ଷ ଧରି ସଂଗ୍ରାମ ଚଳାଇଥିଲେ । ସେ ତାଙ୍କର ଦେଶଭକ୍ତି ପାଇଁ ନିଜ ସରକାର ବିରୁଦ୍ଧରେ ଏହି ଆନ୍ଦୋଳନ ଚଳାଇଥିଲେ । ସେ ନିଜକୁ ଜଣେ ସ୍ୱାଧୀନତା ସଂଗ୍ରାମୀ ଭାବରେ ପରିଚିତ କରାଇବାକୁ ଆବଶ୍ୟକ କରୁଥିବା ପ୍ରମାଣପତ୍ର ପାଇଁ ଏହି ଆନ୍ଦୋଳନ କରିଥିଲେ, ଯାହା ପାଇଁ ତାଙ୍କୁ ୩୦ ବର୍ଷ ସମୟ ଲାଗିଯାଇଥିଲା । ୮୪ ବର୍ଷ ବୟସରେ ଶେଷରେ ସେ ଏହି ସଂଗ୍ରାମରେ ବିଜୟଲାଭ କରିଥିଲେ ।

## ଅଭିନୟ
* ବିନୟ ପାଠକ - ଗୌରହରି ଦାସ
* କୋଙ୍କଣା ସେନ ଶର୍ମା - ଲକ୍ଷ୍ମୀ ଦାସ
* ରଣବୀର ଶୋରେ - ରାଜୀବ ସିଂଘଳ
* ତନିସ୍ତା ଚାଟାର୍ଜୀ - ଅନୀତା
* ବିକ୍ରମ ଗୋଖଲେ - ମୁଖ୍ୟ ମନ୍ତ୍ରୀ
* ବିପିନ ଶର୍ମା - ଆହିରକର
* ରଜତ କପୁର - ମୋହନ ଯୋଶୀ
* ସୌରଭ ଶୁକ୍ଳା - ସ୍ୱାଧୀନତା ସଂଗ୍ରାମର ସ୍ୱତନ୍ତ୍ର ସମ୍ପାଦକ
* ନେହା ପେଣ୍ଡ୍‌ସେ - ନେହା ଦାସ
* ଅଶ୍ରାଣୀ - ଖଦି କମିଶନ ବସ୍
* ପରୀକ୍ଷିତ ସାହାଣୀ - କଲେଜ ଅଧକ୍ଷ
* ମୁରଲୀ ଶର୍ମା - ଗୋଡ୍‌ବୋଲେ
* ବିଜୁ ଖୋଟେ 
* ଜ୍ୟାକି ଶ୍ରଫ୍
* ଅଶୋକ ବନ୍ତିଆ - ହରି ଦାସ (ଗୌରହରି ଦାସଙ୍କ ବାପା)
* ବାହୁଲ ବୋହରା - ରାଜୀବ ମିତ୍ର
* ବିନୟ ଆପ୍ଟେ - ବିଧାୟକ
* ସିଦ୍ଧାର୍ଥ ଯାଦବ
* ନୀନା କୁଲ୍‌କରଣୀ - ଶ୍ରମତୀ ଆପ୍ଟେ
* ଭରତ ଡାଭୋଲକର - କମାଣ୍ଡୋ ୧
* ଉପେନ୍ଦ୍ର ଲିମାୟେ - ଜେଲର୍
* ସୁରେନ୍ଦ୍ର ରଞ୍ଜନ - ଗାନ୍ଧିଜୀ
* ସନ୍ଦୀପ କୁଲ୍‌କରଣୀ - ଗୃହମନ୍ତ୍ରୀ
* ସୁହାସ ପାଲଶୀକର - ପ୍ରଥମ ଗାନ୍ଧୀବାଦି
* କିଶୋର ପ୍ରଧାନ - ଅବସରପ୍ରାପ୍ତ ଡାକ କର୍ମଚାରୀ
* ଗଣେଶ ଯାଦବ
* ଅଚିନ୍ତ କୌର
* ଅନନ୍ତ ମହାଦେବନ୍
* ଦୀପକ ସାତସୁଲେ - ଆଲୋକ
* ବିଦ୍ୟା ମାଲବଡ଼େ - ତନ୍‌ଭି
* ଛାୟା କଦମ୍ - ଖଦି କମିଶନ୍
* ଖୁସ୍‌ବୋ - ରାଜୀବର ସ୍ତ୍ରୀ
* ସତିଶ ପୁଲକର
* ପ୍ରଦୀପ ହାଲ୍‌ଦାଙ୍କର
* ଗେରୀ ରିଚଡ୍‌ସନ୍ - ବ୍ରିଟିଶ୍ ଶିକ୍ଷକ
* ସୁନୀଲ ସିନ୍ଧେ

## ଗୀତ
## ଆଧାର
## ବାହାର ଆଧାର
* 

ଶ୍ରେଣୀ:ହିନ୍ଦୀ କଥାଚିତ୍ର
ଶ୍ରୀମାନ୍ ସୁର୍‌ଦାସ

**ଶ୍ରୀମାନ୍ ସୁର୍‌ଦାସ**, ୨୦୧୮ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟି ଦୁର୍ଗାପୂଜା ସମୟରେ ମୁକ୍ତିଲାଭ କରିଥିଲା । ତରଙ୍ଗ ସିନେ ପ୍ରଡକ୍ସନ ଏହି କଥାଚିତ୍ରଟିର ନିର୍ମାଣ କରିଥିଲା । ଏହି କଥାଚିତ୍ରଟିର ସଂଳାପ ଲେଖିଥିଲେ ରଣଜିତ ପଟ୍ଟନାୟକ । ସଙ୍ଗୀତ ନିର୍ଦ୍ଦେଶକ ଅଭିଜିତ ମଜୁମଦାର ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ ।

ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ବାବୁଶାନ୍ ମହାନ୍ତି, ଭୂମିକା ଦାଶ ଓ ବୁଦ୍ଧାଦିତ୍ୟ ମହାନ୍ତି । ମିହିର ଦାସ, ଅପରାଜିତା ମହାନ୍ତି, ବବି ମିଶ୍ର, ଅଳକା ଶତପଥୀ, ଚୌଧୁରୀ ଜୟପ୍ରକାଶ ଦାସ, ରବି ମିଶ୍ର, ପ୍ରୀତିରାଜ ଶତପଥୀ, ସଲିଲ ମିତ୍ର, ତ୍ରିଭୁବନ ପଣ୍ଡା, ମାନସ ମିଶ୍ର, ଯୋଗେଶ, କୁନାଲ ପଟ୍ଟନାୟକ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଏହି କଥାଚିତ୍ରଟିରେ ସଙ୍ଗୀତ ନିର୍ଦ୍ଦେଶକ ଅଭିଜିତ ମଜୁମଦାର ମଧ୍ୟ ଅଭିନୟ କରିଥିଲେ ।

## ଅଭିନୟ
* ବାବୁଶାନ୍
* ଭୂମିକା ଦାଶ
* ବୁଦ୍ଧାଦିତ୍ୟ ମହାନ୍ତି
* ମିହିର ଦାସ
* ଅପରାଜିତା ମହାନ୍ତି
* ବବି ମିଶ୍ର
* ଅଳକା ଶତପଥୀ
* ଚୌଧୁରୀ ଜୟପ୍ରକାଶ ଦାସ
* ରବି ମିଶ୍ର
* ପ୍ରୀତିରାଜ ଶତପଥୀ
* ସଲିଲ ମିତ୍ର
* ତ୍ରିଭୁବନ ପଣ୍ଡା
* ମାନସ ମିଶ୍ର
* ଯୋଗେଶ
* କୁନାଲ ପଟ୍ଟନାୟକ
* ଅଭିଜିତ ମଜୁମଦାର
*ଭବାନୀ ପ୍ରସାଦ

## କାହାଣୀ
## ଗୀତ ଏବଂ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଅଭିଜିତ ମଜୁମଦାର । ଗୀତିକାର ନିର୍ମଳ ନାୟକ ଏହି କଥାଚିତ୍ରଟିର ଗୀତ ରଚନା କରିଥିଲେ । କୌଶିକ ଶତପଥୀ, ତାରିକ୍ ଅଜିଜ୍, ପାମେଲା ଜୈନ, ସ୍ୱୟମ୍ ପାଢ଼ୀ, ରାଜନନ୍ଦିନୀ ପଣ୍ଡା, ସତ୍ୟଜିତ ପ୍ରଧାନ, ଅଭିଜିତ ମଜୁମଦାର, ଅନ୍ତରା ଚକ୍ରବର୍ତ୍ତୀ, ହ୍ୟୁମାନ ସାଗର, କରୁଣାକର, ଲିପ୍ସା, ସାଇନି ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।

### ଗୀତ
## ଆଧାର
## ବାହାର ଆଧାର
* 

ଶ୍ରେଣୀ:୨୦୧୮ର ଓଡ଼ିଆ କଥାଚିତ୍ର
ପତି ପତ୍ନୀ

**ପତି ପତ୍ନୀ**, ୧୯୭୮ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । କେ. ଏସ୍. ନାରାୟଣ ଏହି କଥାଚିତ୍ରଟିର କାହାଣୀ ରଚନା କରିଥିଲେ । ବୃନ୍ଦାବନ ଜେନା ଏହି କଥାଚିତ୍ରଟି ଚିତ୍ରନାଟ୍ୟ ଓ ସଂଳାପ ରଚନା କରିଥିଲେ । ଏମ୍. ଏସ୍. କୋଟି ରେଡ୍ଡୀ ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ । ସଙ୍ଗୀତ ନିର୍ଦ୍ଦେଶକ ରମେଶ ନାଇଡ଼ୁ ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ ।

ଶରତ ପୂଜାରୀ, ଉତ୍ତମ ମହାନ୍ତି, ବିଜୟ ମହାନ୍ତି, ମହାଶ୍ୱେତା ରାୟ, ତନ୍ଦ୍ରା ରାୟ, ନେତ୍ରାନନ୍ଦ ମିଶ୍ର, ପୀର ମିଶ୍ର, ଜୟୀରାମ ସାମଲ, ଗୀତା ରାଣୀ, ରୋଜା ରମଣୀ, ବିଜୟ ବାଣୀ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ ।

## ଅଭିନୟ
* ଶରତ ପୂଜାରୀ
* ଉତ୍ତମ ମହାନ୍ତି
* ବିଜୟ ମହାନ୍ତି
* ମହାଶ୍ୱେତା ରାୟ
* ତନ୍ଦ୍ରା ରାୟ
* ନେତ୍ରାନନ୍ଦ ମିଶ୍ର
* ପୀର ମିଶ୍ର
* ଜୟୀରାମ ସାମଲ
* ଗୀତା ରାଣୀ
* ରୋଜା ରମଣୀ
* ବିଜୟ ବାଣୀ

## କାହାଣୀ
## ଗୀତ ଏବଂ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ରମେଶ ନାଇଡ଼ୁ । ଗୀତିକାର ବୃନ୍ଦାବନ ଜେନା ଏହି କଥାଚିତ୍ରଟିର ଗୀତ ରଚନା କରିଥିଲେ । ଅକ୍ଷୟ ମହାନ୍ତି, ଏସ୍. ଜାନକୀ ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।

### ଗୀତ
## ଆଧାର
## ବାହାର ଆଧାର
* 

ଶ୍ରେଣୀ:୧୯୭୮ର ଓଡ଼ିଆ କଥାଚିତ୍ର
କବି ସମ୍ରାଟ ଉପେନ୍ଦ୍ର ଭଞ୍ଜ

**କବି ସମ୍ରାଟ ଉପେନ୍ଦ୍ର ଭଞ୍ଜ**, ୧୯୭୮ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ରଘୁ ମିଶ୍ର ଏହି କଥାଚିତ୍ରଟିର କାହାଣୀ, ସଂଳାପ ଓ ଚିତ୍ରନାଟ୍ୟ ରଚନା କରିଥିଲେ । ଏନ୍. ଗୋପାଳକ୍ରିଷ୍ଣା ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ । ସଙ୍ଗୀତ ନିର୍ଦ୍ଦେଶକ ଭିକାରୀ ବଳ ଓ ଉପେନ୍ଦ୍ର କୁମାର ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ ।

ଉତ୍ତମ ମହାନ୍ତି, ଶରତ ପୂଜାରୀ, ମହାଶ୍ୱେତା ରାୟ, ରୋଜା ରମଣୀ, ନରେନ୍ଦ୍ର କୁମାର ବେହେରା, ଚକ୍ରପାଣି, ନିର୍ମଳା ଦାସ, ଭୋଳା, ଜ୍ୟୋତ୍ସ୍ନା, ରଘୁ ମିଶ୍ର, ରାଜୁ ମିଶ୍ର, ଭଗବାନ ପ୍ରଧାନ, ରବି ରାୟ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ ।

## ଅଭିନୟ
* ଉତ୍ତମ ମହାନ୍ତି
* ଶରତ ପୂଜାରୀ
* ମହାଶ୍ୱେତା ରାୟ
* ରୋଜା ରମଣୀ
* ନରେନ୍ଦ୍ର କୁମାର ବେହେରା
* ଚକ୍ରପାଣି
* ନିର୍ମଳା ଦାସ
* ଭୋଳା
* ଜ୍ୟୋତ୍ସ୍ନା
* ରଘୁ ମିଶ୍ର
* ରାଜୁ ମିଶ୍ର
* ଭଗବାନ ପ୍ରଧାନ
* ରବି ରାୟ

## କାହାଣୀ
## ଗୀତ ଏବଂ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଭିକାରୀ ବଳ ଓ ଉପେନ୍ଦ୍ର କୁମାର ।

### ଗୀତ
## ଆଧାର
## ବାହାର ଆଧାର
* 

ଶ୍ରେଣୀ:୧୯୭୮ର ଓଡ଼ିଆ କଥାଚିତ୍ର
ଲକ୍ଷ୍ମୀ ଅଗ୍ରୱାଲ

ଲକ୍ଷ୍ମୀ ଅଗ୍ରୱାଲ (ଜନ୍ମ ୧ ଜୁନ ୧୯୯୦) ଜଣେ ଭାରତୀୟ ଏସିଡ-ଆକ୍ରମଣ ପୀଡ଼ିତା ଯିଏ କି ପରବର୍ତ୍ତୀ ସମୟରେ "Stop Acid Attack" ଅଭିଯାନର ପ୍ରଚାରକ ଭାବେ ଏଭଳି ପୀଡ଼ିତାମାନଙ୍କର ଚିକିତ୍ସା ତଥା ଥଇଥାନ ପାଇଁ କାର୍ଯ୍ୟ କରିଆସୁଛନ୍ତି । ଏସିଡ ବିକ୍ରି ଉପରେ କଟକଣା ଲାଗୁ କରିବା ନିମନ୍ତେ ସେ ୨୭,୦୦୦ ସମର୍ଥକଙ୍କ ହସ୍ତାକ୍ଷର ଏକତ୍ର କରି ଭାରତର୍ ସର୍ବୋଚ୍ଚ ନ୍ୟାୟାଳୟରେ ଏକ ଜନସ୍ୱାର୍ଥ ମାମଲା ମାଧ୍ୟମରେ ନ୍ୟାୟାଳୟଙ୍କ ଦୃଷ୍ଟି ଆକର୍ଷଣ କରିଥିଲେ । ଫଳରେ ଉକ୍ତ ମାମଲାରେ ( ଲକ୍ଷ୍ମୀ ବନାମ ଭାରତ ସରକାର ) ସର୍ବୋଚ୍ଚ ନ୍ୟାୟାଳୟ ସମସ୍ତ ରାଜ୍ୟ ତଥା କେନ୍ଦ୍ର ଶାସିତ ଅଞ୍ଚଳକୁ ଏସିଡ ବିକ୍ରି ଉପରେ କଟକଣା ଜାରି କରିବା ସହ ଏଭଳି ମାମଲାର ତ୍ୱରିତ ଫଇସଲା ଦିଗରେ ପଦକ୍ଷେପ ନେବାକୁ ନିର୍ଦ୍ଦେଶ ଜାରି କରିଥିଲେ । ସଂପ୍ରତି ସେ "Chhanv Foundation"  ନାମକ ଏକ ବେସରକାରୀ ସଂଗଠନର ନିର୍ଦ୍ଦେଶିକା ଅଛନ୍ତି  ଯାହାକି ଏସିଡ-ଆକ୍ରମଣ ପୀଡ଼ିତାଙ୍କ ଥଇଥାନ ଦିଗରେ କାମ କରିଥାଏ ।  ତାଙ୍କ ସାହସିକତା ପାଇଁ ଆମେରିକା ପକ୍ଷରୁ ୨୦୧୪ ମସିହାରେ ତାଙ୍କୁ "International Woman of the Year" ସମ୍ମାନରେ ସମ୍ମାନିତ କରାଯାଇଛି  ।

## ପରିଚୟ 
ନୂଆ ଦିଲ୍ଲୀର ଏକ ମଧ୍ୟବିତ୍ତ ପରିବାରରେ ଲକ୍ଷ୍ମୀଙ୍କର ଜନ୍ମ । ୨୦୦୫ ମସିହାରେ ମାତ୍ର ୧୫ ବର୍ଷ ବୟଷରେ ଏ ଏସିଡ୍-ଆକ୍ରମଣର ଶିକାର ହୋଇଥିଲେ ।
ଦୁର୍ଘଟଣାର ଶିକାର ହେବାପରେ ଲକ୍ଷ୍ମୀ ନିଜର ସାହସ ହରାଇ ନ ଥିଲେ । ସେ "Stop Acid Attack" ନାମକ ଏକ ଅଭିଯାନର ନେତୃତ୍ୱ ନେଲେ ଏବଂ ଏହାର ପ୍ରଚାର ତଥା ଜନ ସଚେତନତା କାର୍ଯ୍ୟରେ ନିଜକୁ ନିୟୋଜିତ କରିଛନ୍ତି । ତାଙ୍କରି ପ୍ରଚେଷ୍ଟା ଫଳରେ ଏସିଡର ଅବାଧ ବିକ୍ରି ଉପରେ କଟକଣା ଲାଗୁ ହେବା ସହ ଏସିଡ-ଆକ୍ରମଣ ଦୁର୍ଘଟଣାର ପୀଡ଼ିତା ମାନଙ୍କ ପାଇଁ କ୍ଷତିପୁରଣ ତଥା ପୁନର୍ବାସ ନିମିତ୍ତ ଅନେକ ବ୍ୟବସ୍ଥା ହୋଇପାରିଛି ।

## ଦୁର୍ଘଟଣାର ପୃଷ୍ଠଭୂମି 
୨୦୦୫ ମସିହାରେ ଗୁଡ୍ଡା ନାମକ  ୩୨ ବର୍ଷୀୟ ଏକ ବ୍ୟକ୍ତିର ପ୍ରେମ ନିବେଦନକୁ ପ୍ରତ୍ୟାଖ୍ୟାନ କରିଦେବା ପରେ ଉକ୍ତ ବ୍ୟକ୍ତି ତାଙ୍କ ଉପରକୁ ଏସିଡରେ ଆକ୍ରମଣ କରିଥିଲେ । ହିନ୍ଦୁସ୍ତାନ ଟାଇମସଦ୍ୱାରା ଏସିଡ-ପୀଡୀତା ମାନଙ୍କ ଉପରେ ସତ୍ୟ କାହାଣୀ ଉପରେ ଆଧାରିତ ଏକ କାହାଣୀ-ଶୃଙ୍ଖଳାରେ ଲକ୍ଷ୍ମୀଙ୍କ କଥା ମଧ୍ୟ ସ୍ଥାନ ପାଇଛି ।

## ଆଇନଗତ ଲଢେଇ 
ଏସିଡ ଆକ୍ରମଣରୁ ଜୀବନ ଫେରି ପାଇବା ପରେ ସେ ୨୦୦୬ ମସିହାରେ ଭାରତର ଉଚ୍ଚତମ ନ୍ୟାୟାଳୟରେ ଏକ ଜନହିତ ମାମଲା ଦାୟର ପୂର୍ବକ ଏଭଳି ପୀଡ଼ିତା ମାନଙ୍କ ନିମନ୍ତେ ଯୁକ୍ତିଯୁକ୍ତ କ୍ଷତିପୂରଣ ବ୍ୟବସ୍ଥା କରିବା ସହ ଏଭଳି ମାମଲାର ନିରାକରଣ ତଥା ତ୍ୱରିତ ବିଚାର ପାଇଁ ଭାରତୀୟ ଦଣ୍ଡ ସଂହିତା, ଫୌଜଦାରୀ କାର୍ଯ୍ୟବିଧି ସଂହିତା ତଥା ଅନ୍ୟାନ୍ୟ ସମ୍ବନ୍ଧିତ ଆଇନରେ ଆବଶ୍ୟକ ସଂଶୋଧନ ତଥା ନୂତନ ଆଇନ ଲାଗୁ କରିବା ଦିଗରେ ସରକାରଙ୍କୁ ନିର୍ଦ୍ଦେଶ ଦେବାକୁ ପ୍ରାର୍ଥନା କରିଥିଲେ । ଏହା ସହିତ ଏସିଡ ବିକ୍ରି ଉପରେ କଡା କଟକଣା ଲାଗୁ କରିବା ନିମିତ୍ତ ମଧ୍ୟ ଦାବୀ କରିଥିଲେ ।

## ଆଧାର 
ଶ୍ରେଣୀ:ଜୀବିତ ବ୍ୟକ୍ତି
ଆକାଥିସିଆ

**ଆକାଥିସିଆ** (ଇଂରାଜୀ ଭାଷାରେ **Akathisia**) ଏକ ଚଳନ ବେମାରୀ ଯେଉଁଥିରେ ଆଭ୍ୟନ୍ତରୀଣ ଅସ୍ଥିରତା (Restlessness) ହୁଏ ଓ ଚୁପଚାପ ରହିବାର ଶକ୍ତି ରହେନି ।  ଏଥିରେ ଗୋଡ଼ ଅଧିକ ପ୍ରଭାବିତ ହୁଏ । କେତେକ ରୋଗୀ କେବଳ ଅଶାନ୍ତ ରହନ୍ତି । ଲାଡିସ୍ଲାଭ ହାସ୍କୋଭେକ (Ladislav Haškovec) ସନ ୧୯୦୧ରେ ପ୍ରଥମେ ଏହି ରୋଗର ବର୍ଣ୍ଣନା କରିଥିଲେ ।
## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ରାଜନୀତିର ଅପରାଧିକରଣରେ ଅଦାଲତି ଫଇସଲା

ଫୌଜଦାରୀ ମାମଲାରେ ଜଡ଼ିତ ବ୍ୟକ୍ତି ବିଶେଷ ସାଂବିଧାନିକ ପଦ ପଦବୀ ଅର୍ଥାତ ବିଧାୟକ କିମ୍ବା ସାଂସଦ ପଦ ପାଇଁ ପ୍ରାର୍ଥୀ ହେବାରୁ ବଞ୍ଚିତ କରିବା ପାଇଁ ଯେଉଁ ମାମଲା ଭାରତର ଉଚ୍ଚତମ ନ୍ୟାୟାଳୟରେ ଦାୟର ହୋଇଥିଲା ସେଥିରେ ଭାରତର ସର୍ବୋଚ୍ଚ ନ୍ୟାୟାଳୟ ନିଜ ଆଡୁ କୌଣସି ଆଇନଗତ ନିର୍ଦ୍ଦେଶ ଦେବାକୁ ମନା କରିଦେଇଥିଲେ ବି ରାଜନୈତିକ ପ୍ରାର୍ଥୀମାନଙ୍କ୍ ପାଇଁ କେତେକ ଦିଶା ନିର୍ଦ୍ଦେଶ ଜାରୀ କରିଛନ୍ତି ।

## ପୃଷ୍ଠଭୂମି 
ସଂପ୍ରତି ଭାରତରେ ସାଂବିଧାନିକ ବ୍ୟବସ୍ଥାରେ କେବଳ ହତ୍ୟା, ଧର୍ଷଣ ତଥା ଅପହରଣ ଭଳି ଗମ୍ଭୀର ମାମଲାରେ ଦୋଷୀ ସାବ୍ୟସ୍ତ ବ୍ୟକ୍ତିବିଶେଷଙ୍କୁ ହିଁ ନିର୍ବାଚନ ଲଢିବାରୁ ବଞ୍ଚିତ କରିବା ଭଳି ଆଇନ ରହିଛି । ଅଧିକରୁ ଅଧିକ ଅପରାଧିକ ପୃଷ୍ଠଭୂମି ରହିଥିବା ବ୍ୟକ୍ତି ରାଜନୀତିରେ ପ୍ରବେଶ କରିଥିବାରୁ ସେମାନଙ୍କୁ ରୋକିବା ତଥା ରାଜନୀତିକୁ ଅପରାଧିମୁକ୍ତ କରିବା ପାଇଁ ବିଭିନ୍ନ ମହଲରୁ ଦାବୀ ହୋଇ ଆସୁଥିଲା । ପ୍ରାୟତଃ ସମସ୍ତ ରାଜନୈତିକ ଦଳରେ ଅପରାଧିକ ପୃଷ୍ଠଭୂମିର ବ୍ୟକ୍ତିବିଶେଷ ରହୁଥିବାରୁ ଏହି ବିଷୟରେ ରାଜନୈତିକ ଦଳ ମାନଙ୍କ ମଧ୍ୟରେ ମତାନ୍ତର ରହି ଆସୁଥିବାରୁ ଏଭଳି କୌଣସି ଆଇନ ଲାଗୁ କରିବା ସମ୍ଭବପର ନ ଥିଲା । ମାମଲା ଗୁଡିକର ଫୈସଲାରେ ବିଳମ୍ବ ଯୋଗୁଁ ଅନେକ ସମୟରେ ନେତା ରୂପରେ ଥିବା ଅପରାଧୀମାନଙ୍କୁ ସେମାନଙ୍କ କାର୍ଯ୍ୟକାଳ ମଧ୍ୟରେ ଦଣ୍ଡିତ କରାଯାଇପାରୁ ନ ଥିଲା ।  ଅତଏବ ଏଥିରେ ଉଚ୍ଚତମ ନ୍ୟାୟାଳୟଙ୍କ ହସ୍ତକ୍ଷେପ ଲୋଡି ଆଗତ ଆବେଦନର ଶୁଣାଣି କରି ଅଦାଲତ ଏହି ରାୟ ପ୍ରଦାନ କରିଥିଲେ ।

## ମାମଲା ସଂପର୍କରେ 
"Public Interest Foundation" ନାମକ ସ୍ୱେଚ୍ଚାସେବୀ ଅନୁଷ୍ଠାନ ତଥା ଅନ୍ୟମାନଙ୍କଦ୍ୱାରା ଦାୟର ଆବେଦନର ବିଚାର ବେଳେ ଆବେଦନକାରୀ ତଥା ଭାରତ ସରକାର ନିଜ ନିଜ ପକ୍ଷ ରଖିଥିଲେ । ଆବେଦନକାରୀଙ୍କ ମତ ଦାବୀ ଥିଲା ଯେ ରାଜନୀତିକୁ ଅପରାଧ ମୁକ୍ତ କରିବା ପାଇଁ ହେଲେ ଅପରାଧ ପୃଷ୍ଠଭୂମିର ବ୍ୟକ୍ତି ବିଶେଷଙ୍କୁ ନିର୍ବାଚନ ଲଢିବାରୁ ବଞ୍ଚିତ କରାଯିବା ଦରକାର । ଅପର ପକ୍ଷରେ ଭାରତ ସରକାରଙ୍କ ଯୁକ୍ତି ଥିଲା ଯେ ଭାରତୀୟ ଆଇନରେ ଦୋଷୀ ସାବ୍ୟସ୍ତ ନ ହେବା ଯାଏଁ ପ୍ରତ୍ୟେକ ଅପରାଧୀ ନିର୍ଦ୍ଦୋଷ । ଅତଏବ ଜଣେ ନିର୍ଦ୍ଦୋଷକୁ ତାଙ୍କ ସାଂବିଧାନିକ ଅଧିକାରରୁ ବଞ୍ଚିତ କରାଯାଇପାରିବ ନାହିଁ । ତେବେ ଅଦାଲତ ସଂସଦ ଉପରେ ଏହି ଦାୟିତ୍ୱ ହେଇ ତାଙ୍କ ରାୟରେ କହିଗଲେ ଯେ ଏଥିପାଇଁ ଉପଯୁକ୍ତ ଆଇନ କାର୍ଯ୍ୟକାରୀ କରା ନ ଯିବା ପର୍ଯ୍ୟନ୍ତ ଅଦାଲତ ହସ୍ତକ୍ଷେପ କରିବେ ନାହିଁ । 

ତେବେ ଆଇନ କାର୍ଯ୍ୟକାରୀ ହେବା ପର୍ଯ୍ୟନ୍ତ  କେତେକ ଅଦାଲତ ତାଙ୍କ ରାୟରେ ଦିଶା ନିର୍ଦ୍ଦେଶ ମଧ୍ୟ ଜାରୀ କରିଛନ୍ତି ।

### ଦିଶାନିର୍ଦ୍ଦେଶ 
ବିଷୟର ଗମ୍ଭୀରତା ତଥା ସାମ୍ବିଧାନିକ ଆବଶ୍ୟକତାକୁ ଦୃଷ୍ଟିରେ ରଖି ଉଚ୍ଚତମ ନ୍ୟାୟାଳୟ ଉକ୍ତ ମାମଲାରେ (ଅନୁଚ୍ଛେଦ ୧୧୮ରେ) ନିମ୍ନ ଦିଶାନିର୍ଦ୍ଦେଶ ଜାରୀ କରିଥିଲେ ।

# ନିର୍ବାଚନରେ ଲଢୁଥିବା ପ୍ରତ୍ୟେକ ପ୍ରାର୍ଥୀ ନିର୍ବାଚନ ଆୟୋଗଙ୍କଦ୍ୱାରା ଅଧିକୃତ ଫର୍ମରେ ଆବଶ୍ୟକୀୟ ତଥ୍ୟ ଦେବାକୁ ବାଧ୍ୟ ହେବେ ।
# ଉକ୍ତ ଫର୍ମରେ ପ୍ରାର୍ଥୀଙ୍କ ଅପରାଧିକ ରେକର୍ଡର ବିବରଣୀ ଅର୍ଥାତ ପ୍ରାର୍ଥୀଙ୍କ ବିରୁଦ୍ଧରେ ପଡିରହିଥିବା ଫୌଜଦାରୀ ମାମଲାର ବିବରଣୀ ବଡ଼ ଅକ୍ଷରରେ ଲେଖା ହେବେ ।
# ପ୍ରାର୍ଥୀଟିଏ କୌଣସି ରାଜନୈତିକ ଦଳ ତରଫରୁ ନିର୍ବାଚନ ଲଢୁଥିଲେ, ସେ ସଂପୃକ୍ତ ଦଳକୁ ତାଙ୍କ ବିରୁଦ୍ଧରେ ଥିବା ଫୌଜଦାରୀ ମାମଲା ସଂପର୍କିତ ସଠିକ ବିବରଣୀ ଦେବେ ।
# ଏପରି ସ୍ଥଳେ ସଂପୃକ୍ତ ରାଜନୈତିକ ଦଳ ନିଜ ଦଳର ୱେବସାଇଟରେ ନିର୍ଦ୍ଦିଷ୍ଟ ପ୍ରାର୍ଥୀଙ୍କ ସଂପର୍କରେ ଉକ୍ତ ତଥ୍ୟ ପ୍ରଦର୍ଶନ କରିବାକୁ ବାଧ୍ୟ ହେବେ ।
# ସମସ୍ତ ରାଜନୈତିକ ଦଳ ତଥା ନିର୍ବାଚନ ଲଢୁଥିବା ସମସ୍ତ ପ୍ରାର୍ଥୀ ଏକ ବହୁଳ ଭାବେ ପ୍ରକାଶିତ ଖବର କାଗଜରେ ତଥା ଇଲେକ୍ଟ୍ରୋନିକ ମିଡିଆ ମାଧ୍ୟମରେ ପ୍ରାର୍ଥୀଙ୍କ ଅପରାଧିକ  ପୃଷ୍ଠଭୂମିର ବିବରଣୀ ସପନ୍ନ ଏକ ଘୋଷଣାନାମା ଜାରୀ କରିବେ । ପ୍ରାର୍ଥୀପତ୍ର ଦାଖଲ ପରେ ପରେ କମ୍ ସେ କମ୍ ତିନିଥର ଏହି ଷୋଷଣାନାମା ଜାରୀ ହେବା ସର୍ବାଦୌ ଆବଶ୍ୟକ ।

## ଆଧାର 
## ଆହୁରି ପଢନ୍ତୁ 
* ଉଚ୍ଚତମ ନ୍ୟାୟାଳୟଙ୍କ ଫଇସଲା 

ଶ୍ରେଣୀ: ଭାରତୀୟ ଆଇନ
ପୁନର୍ମିଳନ

**ପୁନର୍ମିଳନ**, ୧୯୭୭ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ରାମା ରାଓ । କେ. ପି. କୋଟ୍ଟାରକର ଏହି କଥାଚିତ୍ରଟିର କାହାଣୀ ରଚନା କରିଥିଲେ । ରଘୁ ମିଶ୍ର ଏହି କଥାଚିତ୍ରଟିର ସଂଳାପ ରଚନା କରିଥିଲେ । କେ.ଡି.ଏଚ୍. ରାଓ ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ । ସଙ୍ଗୀତ ନିର୍ଦ୍ଦେଶକ ଉପେନ୍ଦ୍ର କୁମାର ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ ।

ରଘୁନାଥ ବେହେରା, ଚକ୍ରପାଣି, ଅଜିତ ଦାସ, ଗଣନାଥ ଜେନା, ଅଜିତ କର, ନିତ୍ୟାନନ୍ଦ ମିଶ୍ର, ରଘୁ ମିଶ୍ର, ସରୋଜ ମିଶ୍ର, ସୁନୀଲ ମିଶ୍ର, ଋତୁପର୍ଣ୍ଣା ପଟ୍ଟନାୟକ, ରାଜେଶ୍ୱରୀ, ରୋଜା ରମଣୀ, ତନ୍ଦ୍ରା ରାୟ, ନୀହାରିକା ସାହୁ, ବସନ୍ତ ସାମଲ, ଦୁର୍ଗା ଶତପଥୀ, ସତ୍ୟଭାମା ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ ।

## ଅଭିନୟ
* ରଘୁନାଥ ବେହେରା
* ଚକ୍ରପାଣି
* ଅଜିତ ଦାସ
* ଗଣନାଥ ଜେନା
* ଅଜିତ କର
* ନିତ୍ୟାନନ୍ଦ ମିଶ୍ର
* ରଘୁ ମିଶ୍ର
* ସରୋଜ ମିଶ୍ର
* ସୁନୀଲ ମିଶ୍ର
* ଋତୁପର୍ଣ୍ଣା ପଟ୍ଟନାୟକ
* ରାଜେଶ୍ୱରୀ
* ରୋଜା ରମଣୀ
* ତନ୍ଦ୍ରା ରାୟ
* ନିହାରିକା ସାହୁ
* ବସନ୍ତ ସାମଲ
* ଦୁର୍ଗା ଶତପଥୀ
* ସତ୍ୟଭାମା

## କାହାଣୀ
## ଗୀତ ଏବଂ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଉପେନ୍ଦ୍ର କୁମାର । ଶିବବ୍ରତ ଦାସ, ରଘୁ ମିଶ୍ର ଆଦି ଗୀତିକାରମାନେ ଏହି କଥାଚିତ୍ରଟିର ଗୀତ ରଚନା କରିଥିଲେ । ସିକନ୍ଦର ଆଲାମ, ଏଚ୍. ପି. ଗୀତା, ଏସ୍. ଜାନକୀ, ପ୍ରଣବ ପଟ୍ଟନାୟକ, ମାଳବିକା ରାୟ, ସ୍ୱର୍ଣ୍ଣଲତା, ଏସ୍. ବିଦ୍ୟାରାଣୀ ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।

### ଗୀତ
## ଆଧାର
## ବାହାର ଆଧାର
* 

ଶ୍ରେଣୀ:୧୯୭୭ର ଓଡ଼ିଆ କଥାଚିତ୍ର
ଶବରୀମାଳା ମନ୍ଦିର ମାମଲା

**ଶବରୀମାଳା ମନ୍ଦିର ମାମଲା**ରେ ଉତ୍ତତମ ନ୍ୟାୟାଳୟଙ୍କ ଫଇସଲା ଫଳରେ କେରଳସ୍ଥିତ ଶବରୀମାଳା ମନ୍ଦିର ମଧ୍ୟରେ ୧୦ରୁ ୫୦ ବର୍ଷ ଆୟୁର ମହିଳାମାନଙ୍କ ପ୍ରବେଶ ପାଇଁ ବହୁ ଦିନରୁ ପ୍ରଚଳିତ ନିଷେଧାଦେଶ ଉଚ୍ଛେଦ ହୋଇଯାଇଛି । ଉଚ୍ଚତମ ନ୍ୟାୟାଳୟର ଏକ ପାଞ୍ଚଜଣିଆ ସାମ୍ବିଧାନିକ ଖଣ୍ଡପୀଠର ଏହି ଫ‌ସଲା ଫଳରେ ଏଣିକି ସବୁ ଆୟୁର ମହିଳାମାନେ ମନ୍ଦିର ମଧ୍ୟରେ ପ୍ରବେଶ କରିପାରିବ । 
## ପୃଷ୍ଠଭୂମି 
କେରଳସ୍ଥିତ ଶବରୀମାଳା ମନ୍ଦିର ମଧ୍ୟରେ ୧୦ରୁ ୫୦ ବର୍ଷ ଆୟୁର ମହିଳାମାନଙ୍କ ପାଇଁ ପ୍ରବେଶ ନିଷେଧ ଥିଲା । ଏଭଳି ପରମ୍ପରା ସପକ୍ଷରେ କୁହାଯାଏ ଯେ ମନ୍ଦିରର ପୂଜା ପାଉଥିବା ଆୟାପ୍ପା ଭଗବାନ ହେଉଛନ୍ତି ଆଜନ୍ମ ବ୍ରହ୍ମଚାରୀ ବା ନିତ୍ୟ ବ୍ରହ୍ମଚାରୀ । ଅତଏବ ୧୦ରୁ ୫୦ ବର୍ଷର ମହିଳାମାନଙ୍କ ପାଇଁ, ଯେଉଁମାନଙ୍କ ମାସିକ ଋତୁ ସମୟରେ ପୂଜା ଏବଂ ମନ୍ଦିର ପ୍ରବେଶ ଉପରେ ସାଧାରଣ କଟକଣା ରହିଛି, ମନ୍ଦିରରେ ପ୍ରବେଶ ବର୍ଜନୀୟ ।

## ଫଇସଲା 
ନିର୍ଦ୍ଦିଷ୍ଟ ଆୟୁର ମହିଳାମାନଙ୍କ ଉପରେ ମନ୍ଦିର ପ୍ରବେଶ କ୍ଷେତ୍ରରେ ଥିବା ଏହି ନିଷେଧାଦେଶ ବିରୁଦ୍ଧରେ ୟଙ୍ଗ ଲୟରସ ଆସୋସିଏସନ ଏବଂ ଅନ୍ୟମାନେ ୨୦୦୬ ମସିହାରେ ଏକ ମାମଲା ଦାୟର କରିଥିଲେ । ଆବେଦନକାରୀଙ୍କ ଯୁକ୍ତି ଥିଲା ଯେ ଲିଙ୍ଗ ଭେଦରେ ଏଭଳି ନିଷେଧାଦେଶ ସମ୍ବିଧାନ ପ୍ରଦତ୍ତ ସମାନତାର ଅଧିକାରକୁ ହନନ କରୁଅଛି । ତତକାଳୀନ ମୁଖ୍ୟ ବିଚାରପରି ଜଷ୍ଟିସ ଦୀପକ ମିଶ୍ରଙ୍କ ଅଧ୍ୟକ୍ଷତାରେ ଏକ ପାଞ୍ଚଜଣିଆ ସାମ୍ବିଧାନିକ ଖଣ୍ଡପୀଠ ଏହି ମାମଲାର ଶୁଣାଣି କରି Kerala Hindu Places of Public Worship (Authorisation of Entry) Rules of 1965ର ଧାରା 3(ଖ)ରେ ବର୍ଣ୍ଣିତ ଏଭଳି ନିଷେଧାଦେଶ ମହିଳାମାନଙ୍କ ସମାନତାର ଅଧିକାରର ପରିପନ୍ଥୀ ବୋଲି ଉଚ୍ଚତମ ନ୍ୟାୟାଳୟ ତାଙ୍କ ରାୟରେ ଉଲ୍ଲେଖ କରିଛନ୍ତି । ଏହା ଛଡା ମନ୍ଦିରରେ ପ୍ରବେଶ କରିବା ପାଇଁ ଅନ୍ୟ ଆୟୁ ବର୍ଗର ମହିଳାମାଙ୍କ କ୍ଷେତ୍ରରେ ଥିବା ୪୧ ଦିନର ବ୍ରହ୍ମଚର୍ଯ୍ୟ ସର୍ତ୍ତ ମଧ୍ୟ ସଂବିଧାନ ବିରୋଧି ବୋଲି ପ୍ରକାଶ କରିଛନ୍ତି ।

## ବାହାର ଆଧାର 
* Judgment of Supreme Court 
## ଆଧାର 
ଶ୍ରେଣୀ: ଭାରତୀୟ ଆଇନ
ସାଥୀ ତୁ ଫେରିଆ

**ସାଥୀ ତୁ ଫେରିଆ**, ୨୦୧୮ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ବିନି ସାମଲ । ସୁଧାକର ବସନ୍ତ ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ ।

ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ଜ୍ୟୋତି ରଞ୍ଜନ ନାୟକ ଓ ଅନୁଭା ସୌର୍ଯ୍ୟା ।

## ଅଭିନୟ
* ଜ୍ୟୋତି ରଞ୍ଜନ ନାୟକ
* ଅନୁଭା ସୌର୍ଯ୍ୟା
* ମହାଶ୍ୱେତା ରାୟ
* ଶ୍ରୀତମ ଦାସ
* ସୁଭାଶିଷ ଶର୍ମା
* ଆନିଷା ଶର୍ମା
* ପିଙ୍କି ପ୍ରଧାନ
* ପ୍ରଜ୍ଞା ଖଟୁଆ
* ରାଜୀବ ମହାନ୍ତି ବସନ୍ତରାଜ ସାମଲ, ସୁବ୍ରତ ସ୍ୱାଇଁ ଆଦି ଗୀତିକାରମାନେ ଏହି କଥାଚିତ୍ରଟିର ଗୀତ ରଚନା କରିଥିଲେ । ସବିଶେଷ, ଦୀପ୍ତିରେଖା ପାଢ଼ୀ, ଆଶୁତୋଷ, ଶଶାଙ୍କ ଶେଖର, ଅନ୍ତରା ଚକ୍ରବର୍ତ୍ତୀ ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।

### ଗୀତ
## ଆଧାର
## ବାହାର ଆଧାର
* 

ଶ୍ରେଣୀ:୨୦୧୮ର ଓଡ଼ିଆ କଥାଚିତ୍ର
ଅମିୟ ରଞ୍ଜନ ପଟ୍ଟନାୟକ

**ଅମିୟ ରଞ୍ଜନ ପଟ୍ଟନାୟକ** (୧୯୫୫ - ୧୯ ଅକ୍ଟୋବର ୨୦୧୮) ଜଣେ ଓଡ଼ିଆ ଚଳଚ୍ଚିତ୍ର ନିର୍ମାତା, ପ୍ରଯୋଜକ, ନିର୍ଦ୍ଦେଶକ ଓ ବ୍ୟବସାୟୀ ଥିଲେ । ପ୍ରଥମ କରି ୮୦ ଦଶକରେ ସେ ଚଳଚ୍ଚିତ୍ର ନିର୍ମାଣ ଆରମ୍ଭ କରିଥିଲେ । ତାଙ୍କ ନିର୍ମିତ ପ୍ରଥମ ଚଳଚ୍ଚିତ୍ର ୧୯୮୪ ମସିହାରେ ନିର୍ମିତ ହାକିମ ବାବୁ ଜାତୀୟ ଚଳଚ୍ଚିତ୍ର ପୁରସ୍କାର ପାଇଥିଲା । ପ୍ରଣବ ଦାସଙ୍କ ନିର୍ଦ୍ଦେଶିତ ଏହି ଚଳଚ୍ଚିତ୍ରକୁ ରାଜ୍ୟ ଏବଂ ଜାତୀୟ ପୁରସ୍କାର ମିଳିଥିଲା । ୧୯୮୫ରେ ସେ ଓଡ଼ିଆ ଚଳଚ୍ଚିତ୍ର ମମତା ମାଗେ ମୂଲରେ ପ୍ରଥମ କରି ନିର୍ଦ୍ଦେଶନା ଦେଇଥିଲେ । ତାଙ୍କ ନିର୍ମିତ ଆଉ କେତେକ ଜଣାଶୁଣା ଚଳଚ୍ଚିତ୍ର ହେଲା ପୁଅ ମୋର କଳା ଠାକୁର, ଚକା ଆଖି ସବୁ ଦେଖୁଛି, ଆସୁଛି ମୋ କାଳିଆ ସୁନା, ଚକାଡୋଳା କରୁଛି ଲୀଳା, ପରଦେଶୀ ବାବୁ, ରାଜାରାଣୀ ଏବଂ ତୁଳସୀ ଅପା ଆଦି । ୨୦୧୫ ମସିହାରେ ମୁକ୍ତିଲାଭ କରିଥିବା *ତୁଳସୀ ଅପା* ଥିଲା ତାଙ୍କର ଶେଷ ଚଳଚ୍ଚିତ୍ର ପଟ୍ଟନାୟକ ୩୦ ବର୍ଷ ଧରି ଚଳଚ୍ଚିତ୍ର ନିର୍ମାଣରେ ସକ୍ରିୟ ଥିଲେ । ସେ ପରୀ ମହଲ ଓ ପରଦେଶୀ ବାବୁ ଚଳଚ୍ଚିତ୍ରର କାହାଣୀ ମଧ୍ୟ ରଚନା କରିଥିଲେ । ସେ ଥିଲେ ନିରଞ୍ଜନ ପଟ୍ଟନାୟକ ଓ ସୌମ୍ୟରଞ୍ଜନ ପଟ୍ଟନାୟକଙ୍କ ଭାଇ । ତୁଳସୀ ଅପା ଚଳଚ୍ଚିତ୍ର ଲାଗି ସେ ଶ୍ରେଷ୍ଠ ନିର୍ଦ୍ଦେଶକ ଭାବେ ରାଜ୍ୟ ଚଳଚ୍ଚିତ୍ର ପୁରସ୍କାର ପାଇଥିଲେ । *ଗୋଟିଏ ମନର କୋଟିଏ ସ୍ୱପ୍ନ* ନାମରେ ଏକ ଦୂରଦର୍ଶନ ଧାରାବାହିକ ନିର୍ମାଣ କରିଥିଲେ । ଜଣେ ମଞ୍ଚକାର ଭାବେ ସେ ରିଜିଓନାଲ ଇଞ୍ଜିନିୟରିଂ କଲେଜ, ରାଉରକେଲାରେ ଛାତ୍ରାବସ୍ଥାରେ "ଟେକନୋଆର୍ଟସ" ନାମକ ଏକ ମଞ୍ଚଦଳ ଗଠନ କରିଥିଲେ । ସେଠାରେ ସେ *ପୃଥକ ପୃଥିବୀ*, *ବ୍ୟାଭିଚାର* ଆଦି ନାଟକ ନିର୍ମାଣ କରିଥିଲେ । ବ୍ୟାଭିଚାର ନିମନ୍ତେ ତାଙ୍କୁ ଲୋକ କଳା ମହୋତ୍ସବରେ ଶ୍ରେଷ୍ଠ ନିର୍ଦ୍ଦେଶକ ପୁରସ୍କାର ମିଳିଥିଲା । ସେ ପ୍ରଥମ କରି ଓଡ଼ିଆ ମଞ୍ଚରେ ପ୍ରଥମ କରି ସ୍ଲୋ ମୋସନ ବୈଷୟିକ କଳା ଆରମ୍ଭ କରିଥିଲେ ।

## ଓଡ଼ିଆ କଥାଚିତ୍ରରେ ଅବଦାନ 
* ହାକିମ ବାବୁ - ୧୯୮୫(ପ୍ରଯୋଜନା)
* ପୁଅ ମୋର କଳା ଠାକୁର - ୧୯୮୮(ପ୍ରଯୋଜନା)
* ଚକା ଆଖି ସବୁ ଦେଖୁଛି - ୧୯୮୯(ପ୍ରଯୋଜନା)
* ଆସୁଛି ମୋ କାଳିଆସୁନା - ୧୯୯୮(ପ୍ରଯୋଜନା)
* ଚକାଡୋଳା କରୁଚି ଲୀଳା - ୧୯୯୦(ପ୍ରଯୋଜନା)
* ରାଜା ରାଣୀ - ୧୯୯୯(ପ୍ରଯୋଜନା)
* ପରି ମହଲ - ୧୯୯୯(ପ୍ରଯୋଜନା)
* ମମତା ମାଗେ ମୂଲ - ୧୯୮୫(ପ୍ରଯୋଜନା ଓ ନିର୍ଦ୍ଦେଶନା)
* ପରଦେଶୀ ବାବୁ - ୧୯୯୮(ପ୍ରଯୋଜନା ଓ କାହାଣୀ)
* ତୁଳସୀ ଅପା - ୨୦୧୫(ନିର୍ଦ୍ଦେଶନା)

## ଓଡ଼ିଆ ମଞ୍ଚନାଟକରେ ଅବଦାନ 
* ବ୍ୟଭିଚାର
* ଏକଲବ୍ୟ
* ପଳାତକ
* ବାରବଧୂ
* ନିଶିପଦ୍ମ
* ମୃଗନାଭି
* ରୁଧୀରକାବ୍ୟ
* ନର୍କରେ ଚହଳ
## ଆଧାର 
## ବାହାର ଲିଙ୍କ 
*
କୁଟୁରା

**କୁଟୁରା**, **କୁଟ୍ରା**, **ଭାରତୀୟ କୁଟୁରା** (ଇଂରାଜୀରେ **Indian muntjac** ବା **red muntjac** ବା **barking deer** ଭାବେ ପରିଚିତ, ଜୀବବିଜ୍ଞାନ ନାମ *Muntiacus muntjak*) ଦକ୍ଷିଣ ଓ ଦକ୍ଷିଣ-ପୂର୍ବ ଏସିଆରେ ଦେଖାଯାଉଥିବା ମଣ୍ଟଜ୍ୟାକ୍ ହରିଣ ପ୍ରଜାତି । IUCN ସଂରକ୍ଷଣ ତାଲିକାରେ ଏହି ହରିଣ Least Concern ବର୍ଗରେ ସ୍ଥାନ ପାଇଛି ।

କୁଟୁରାର ଲୋମ ଛୋଟ, କୋମଳ ଓ ମାଟିଆ କିମ୍ବା ପାଉଁଶିଆ ରଙ୍ଗର । କିଛି କୁଟୁରାଙ୍କ ଦେହରେ ଏକ ପ୍ରକାରର ଦାଗ ରହିଥାଏ । ଏହି ହରିଣ ପ୍ରଜାତି ସର୍ବଭକ୍ଷୀ । ଘାସ, ଫଳ, କରଡ଼ି, ମଞ୍ଜି, ପକ୍ଷୀଙ୍କ ଅଣ୍ଡା ଓ ଛୋଟ ଛୋଟ ଜୀବମାନଙ୍କୁ ମଧ୍ୟ କୁଟୁରା ଆହରଣ କରିଥାଏ । ଏପରିକି କୁଟୁରାମାନେ ପଚିସଢ଼ି ଯାଇଥିବା ଶବ ଖାଇବା ମଧ୍ୟ ଦେଖାଯାଇଛି । କୌଣସି ଶିକାରୀ ଜୀବର ଉପସ୍ଥିତି ଅନୁଭବ କଲେ ଏମାନେ ଭୁକିବା ପରି ସତର୍କ ଡାକ ଦିଅନ୍ତି । ତେଣୁ ଏହାର ଇଂରାଜୀ ନାମ "ବାର୍କିଂଗ୍ ଡିଅର୍" ("barking deer" - "ଭୋକୁଥିବା ହରିଣ") ଦିଆଯାଇଛି । କ୍ଷୁଦ୍ର ଆକାରର ହରିଣ ପ୍ରଜାତିମାନଙ୍କ ମଧ୍ୟରୁ କୁଟରା ଅନ୍ୟତମ । ଅଣ୍ଡିରା କୁଟୁରାମାନଙ୍କର ଦୁଇଟି ଛୋଟ ଛୋଟ ଶିଙ୍ଗ ରହିଥାଏ । ଅଣ୍ଡିରା କୁଟୁରାମାନଙ୍କର ସ୍ୱାନଦାନ୍ତ ମଧ୍ୟ ରହିଥାଏ ଯାହା ସହଜରେ ଦେଖିହେବ । ନିଜର ଲୁକ୍କାୟିତ ସୁଗନ୍ଧ ଗ୍ରନ୍ଥିର ଉପଯୋଗ କରି ଏମାନେ ନିଜ କ୍ଷେତ୍ର ନିର୍ଦ୍ଧାରଣ ବା ଚିହ୍ନଟ କରନ୍ତି ।
ମୁଣ୍ଡର ଉପରେ ଥିବା ଏକ ହାଡ଼ୁଆ ଖୋପରୁ ବାହାରିଥିବା କୁଟୁରାର ଶିଙ୍ଗ ପ୍ରତିବର୍ଷ ପ୍ରାୟ ୧୫ ସେଣ୍ଟିମିଟର୍ ବଢ଼ିଥାଏ । ଅଣ୍ଡିରା କୁଟୁରାମାନେ କ୍ଷେତ୍ର ଚିହ୍ନଟ କରି ତାହାର ନିୟନ୍ତ୍ରଣ କରିଥାନ୍ତି । ଛୋଟ ଆକାର ସତ୍ତ୍ୱେ କୁଟୁରାମାନେ ଆକ୍ରାମକ ହୋଇଥାନ୍ତି । କ୍ଷେତ୍ର ନିୟନ୍ତ୍ରଣ ପାଇଁ ଅଣ୍ଡିରା କୁଟୁରାମାନଙ୍କ ମଧ୍ୟରେ ଘୋର ଯୁଦ୍ଧ ହୋଇଥାଏ ଓ ଲଢ଼ିବା ସମୟରେ ଏମାନେ ନିଜର ଶିଙ୍ଗ ଏବଂ ହାତୀଦାନ୍ତ ପରି ବାହାରିଥିବା ସ୍ୱାନଦାନ୍ତର ବ୍ୟବହାର କରନ୍ତି । ବେଳେବେଳେ ଏହି ସବୁର ଉପଯୋଗ କରି ଏମାନେ ମାଂସଭୋଜୀ ଶିକାରୀ ପ୍ରାଣୀଙ୍କଠାରୁ ମଧ୍ୟ ନିଜର ପ୍ରତିରକ୍ଷା କରିପାରନ୍ତି । 

## ନାମ
## ଗଠନ ଓ ପ୍ରକୃତି
## ପରିବାସ ଓ ଭୌଗୋଳିକ ବିତରଣ
### ଉପ-ପ୍ରଜାତିମାନଙ୍କ ଭୌଗୋଳିକ ବିତରଣ 
## ପରିସ୍ଥିତିକ ବ୍ୟବହାର
### ଆହାର
### ପ୍ରଜନନ
## ବିବର୍ତ୍ତନ
## ବିପଦ
## ଆଧାର
## ଆହୁରି ପଢ଼ନ୍ତୁ
*Hutchins, Michael (ed.) (2004). Muntjacs. ''Grzimek's Animal Life Encyclopedia.* 2nd ed. 15 vols. Detroit: The Gale Group Inc., 2004.
*Kurt, Fred (1990). Muntjac Deer. *Grzimek's Encyclopedia of Mammals.* 1st ed. 5 vols. St. Louis: McGraw-Hill.
*Nowak, Ronald M. (1999). Muntjacs, or Barking Deer. *Walker's Mammals of the World.'' 6th ed. 2 vols. Baltimore: The Johns Hopkins UP.

ଶ୍ରେଣୀ:ମୃଗ ପ୍ରଜାତି
ଜରାୟୁ ଝିଲ୍ଲୀ ପ୍ରଦାହ

**ଜରାୟୁ ଝିଲ୍ଲୀ ପ୍ରଦାହ** (ଇଂରାଜୀ: Endometritis) ଗର୍ଭାଶୟର ଅନ୍ତରିମା ତଥା ଏଣ୍ଡୋମେଟ୍ରିଅମର ପ୍ରଦାହକୁ ବୁଝାଇଥାଏ । ଜ୍ୱର, ନିମ୍ନ ଉଦର ପୀଡ଼ା, ଅନିୟମିତ ଯୋନୀ ରକ୍ତସ୍ରାବ ଆଦି ଏହାର ଲକ୍ଷଣ ଅଟନ୍ତି । ପ୍ରସବ ପରବର୍ତ୍ତୀ ସଂକ୍ରମଣ ପାଇଁ ଏହା ଏକ ମୁଖ୍ୟ କାରକ । ବିବିଧ ଶ୍ରୋଣୀ ରୋଗମାନଙ୍କ ମଧ୍ୟରୁ ଜରାୟୁ ଝିଲ୍ଲୀ ପ୍ରଦାହ ଅନ୍ୟତମ ।
## କାରଣ ଏବଂ ନିଦାନ 
ଜରାୟୁ ଝିଲ୍ଲୀ ପ୍ରଦାହ ସାଙ୍ଘାତିକ କିମ୍ବା ଦୀର୍ଘକାଳୀନ ହୋଇପାରେ । ସାଙ୍ଘାତିକ ରୂପରେ ଏହି ରୋଗ ସର୍ଭିକ୍ସ ତଥା ଗର୍ଭାଶୟ ମୁଖ ଦେଇ ସଂକ୍ରମିତ ହୋଇଥାଏ, ଯାହାଫଳରେ ଜ୍ୱର, ନିମ୍ନ ଉଦର ପୀଡ଼ା, ଅନିୟମିତ ଯୋନୀ ରକ୍ତସ୍ରାବ ହୋଇଥାଏ । ଅଲଟ୍ରାସାଉଣ୍ଡଦ୍ୱାରା ମଧ୍ୟ ଜରାୟୁ ମଧ୍ୟରେ କିଛି ଟିସୁ ଅବଶିଷ୍ଟ ରହି ନ ଯାଇଥିବାର ଯାଞ୍ଚ କରାଯାଏ । ସେପରି ସ୍ଥଳରେ ଗନରିଆ ଏବଂ କ୍ଲାମାଇଡିଆ ରୋଗର ପରୀକ୍ଷଣ ଏବଂ ତାହାର ଚିକିତ୍ସା କରାଯାଏ । ମୁଖ୍ୟତଃ ଉପଯୁକ୍ତ ଚିକିତ୍ସା ଫଳରେ ଏହି ରୋଗର ନିଦାନ ସମ୍ଭବ ହୋଇଥାଏ । ମଣିଷ ବ୍ୟତୀତ ଗାଈ ଏବଂ ଅନ୍ୟ ପଶୁଙ୍କଠାରେ ମଧ୍ୟ ଏହି ଅବସ୍ଥା ଦେଖାଯାଏ ।

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ଶ୍ରେଣୀ:ମହିଳା ସ୍ୱାସ୍ଥ୍ୟ ଗଣସମ୍ପାଦନା ୨୦୧୮
ତୁ ମୋ ସୁନା ଚଢ଼େଇ

**ତୁ ମୋ ସୁନା ଚଢ଼େଇ**, ୨୦୧୯ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ନିତିନ ପଣ୍ଡା, ଭୂପେଶ ପଣ୍ଡା, ସୀତାଂଶୁ ମହାନ୍ତି ଓ ଏସ୍. ଦିଲୀପ ।

ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ଜ୍ୟୋତି ରଞ୍ଜନ ନାୟକ ଓ ଏଲ୍‌ସା ଘୋଷ । ରାଇମୋହନ ପରିଡ଼ା, ଦୈତାରୀ ପଣ୍ଡା, ବାବୁ ପ୍ରଧାନ, ଭୂପତି ତ୍ରିପାଠୀ, ଚିନ୍ତାମଣି ବିଶ୍ୱାଳ, ଶ୍ରେୟା, କ୍ରିଷ୍ଣା କର, ଅମର, ବୁଲୁ, ମାନସ ମିଶ୍ର, ଜୟାସ୍ୱାମୀ, ଜୀବନ ପଣ୍ଡା, ଚାନ୍ଦିନୀ, ମିତା ଚକ୍ରବର୍ତ୍ତୀ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ ।

## ଅଭିନୟ
* ଜ୍ୟୋତିରଞ୍ଜନ ନାୟକ
* ଏଲ୍‌ସା ଘୋଷ
* ଦୈତାରି ପଣ୍ଡା
* ବାବୁ ପ୍ରଧାନ
* ଭୂପତି ତ୍ରିପାଠୀ
* ଚିନ୍ତାମଣି ବିଶ୍ୱାଳ
* ଶ୍ରେୟା
* କ୍ରିଷ୍ଣା କର
* ଅମର
* ବୁଲୁ
* ମାନସ ମିଶ୍ର
* ଜୟାସ୍ୱାମୀ
* ଜୀବନ ପଣ୍ଡା
* ଚାନ୍ଦିନୀ ଜେନା
* ମିତା ଚକ୍ରବର୍ତ୍ତୀ
* ରାଇମୋହନ

## କାହାଣୀ
## ଗୀତ ଏବଂ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ବୈଦ୍ୟନାଥ ଦାଶ । ଗୀତିକାର ନିର୍ମଳ ନାୟକ ଅରୁଣ ମନ୍ତ୍ରୀ ଓ ବାପୁ ଗୋସ୍ୱାମୀ ଏହି କଥାଚିତ୍ରଟିର ଗୀତ ରଚନା କରିଥିଲେ । ସତ୍ୟଜିତ ପ୍ରଧାନ, ଅସୀମା ପଣ୍ଡା, ହ୍ୟୁମାନ ସାଗର, ଅନନ୍ୟା ଶ୍ରୀତମ ନନ୍ଦ, କୌଶିକ୍, ଅର୍ପିତା ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।

### ଗୀତ
## ଆଧାର
## ବାହାର ଆଧାର
* 

ଶ୍ରେଣୀ:୨୦୧୯ର ଓଡ଼ିଆ କଥାଚିତ୍ର
ଶକ୍ତି ମହାନ୍ତି

**ଶକ୍ତି ମହାନ୍ତି**, ଜଣେ ଓଡ଼ିଆ ସାହିତ୍ୟିକ । ଓଡ଼ିଆ ସାହିତ୍ୟର ଗଳ୍ପ, କବିତା ଓ ଉପନ୍ୟାସ ଆଦିରେ ସେ ନିଜ ଲେଖନୀ ଚାଳନା କରନ୍ତି । ବୃତ୍ତିରେ ସେ ଜଣେ ଅଧ୍ୟାପକ ।

## ରଚନାବଳୀ 
* କ୍ୟାସିନୋ
* ଅର୍ଦ୍ଧସତ୍ୟ
* ଇଥର ବୋଲି କିଛି ନାହିଁ
* ସୀମାହୀନ
* ଲଘୁଚାପ
* ପୁଣି ବର୍ଷା
* ରେଖା ନଥିବା ଗୋଟେ ହାତ(ଉପନ୍ୟାସ)

## ସମ୍ମାନ ଓ ପୁରସ୍କାର 
* ବସନ୍ତ ମୁଦୁଲି କବିତା ସମ୍ମାନ, ୨୦୧୬
* ଟାଇମପାସ ବୁକର ସମ୍ମାନ - ୨୦୧୭(କ୍ୟାସିନୋ)
* ଚଉଷଠି ଯୋଗିନୀ କବିତା ପୁରସ୍କାର
* ଜଗଦୀଶ ଯୁବ ସମ୍ମାନ, ୨୦୨୧

## ଆଧାର 
ଶ୍ରେଣୀ:୧୯୭୪ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ବସନ୍ତ ମୁଦୁଲି କବିତା ପୁରସ୍କାର ସମ୍ମାନିତ
ସୀତେଶ ତ୍ରିପାଠୀ

**ସୀତେଶ ତ୍ରିପାଠୀ** (୪ ଜାନୁଆରୀ ୧୯୫୭), ଜଣେ ଓଡ଼ିଆ ସାହିତ୍ୟିକ । ମୁଖ୍ୟତଃ ଗଳ୍ପ ଲେଖୁଥିବା ସୀତେଶ କବିତା, ନାଟକ ଓ ଅନୁବାଦ ସାହିତ୍ୟ ମଧ୍ୟ ଲେଖନ୍ତି । ୨୦୧୧ ମସିହାରେ ନିଜ ଅନୁବାଦ ପୁସ୍ତକ "ତେଜସ୍ୱିନୀ" ପାଇଁ ସେ "ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର" ଲାଭ କରିଛନ୍ତି ।

ସୀତେଶ ୧୯୫୭ ମସିହା ଜାନୁଆରୀ ୪ ତାରିଖ ଦିନ କଟକର ସାଆନ୍ତ ସାହିରେ ଜନ୍ମଗ୍ରହଣ କରିଥିଲେ । ତାଙ୍କ ପୈତୃକ ଗ୍ରାମ ଜଗତସିଂହପୁର ଜିଲ୍ଲାର ରାଉତରାପୁର । ମାଟ୍ରିକ ପଢିଲାବେଳେ, ତାଙ୍କ ପ୍ରଥମ ଲେଖା "ଚକ୍ରାନ୍ତ" ପତ୍ରିକାରେ ପ୍ରକାଶ ପାଇଥିଲା । ୧୯୮୫/୮୬ରେ ପ୍ରକାଶିତ ତାଙ୍କର ପ୍ରେମଗଳ୍ପ "ଜଟାୟୁ" ଓ ୧୯୯୧ରେ ପ୍ରକାଶିତ "ପଡୋଶୀ" ତାଙ୍କୁ ଲେଖକୀୟ ପରିଚିତି ଆଣିଦେଇଥିଲା ।

## ରଚନାବଳୀ 
### ଗଳ୍ପ
* ଫେରାର ମଣିଷ
* ମିତ
* ସେଇ ବୁଢାଲୋକ
* ଜେଜେମା'ଙ୍କ ଡାଏରୀ
* ବିଜେତା ଓ ଅନ୍ୟାନ୍ୟ ଗଳ୍ପ
* ଷ୍ରେଷ୍ଠ ଗଳ୍ପ
* ପୋହଳା ଦ୍ବୀପର ଗପ 
### ନାଟକ
* ସୁଜନେ ଶୁଣ କଥା ସାର
* ଅଥବା ବିବର୍ତ୍ତନ
* ଅବୁଝା ରାଜା ଓ ଅନ୍ୟାନ୍ୟ ଏକାଙ୍କିକା
* ଏକାଙ୍କିକା ତ୍ରୟୀ
* ବୁମେରାଂ
### ଉପନ୍ୟାସ
* କଳ୍କୀ
### କବିତା
* ମଧୁର ମଧ୍ୟାହ୍ନ
### ଅନୁବାଦ
* ତେଜସ୍ୱିନୀ (ଅନୁବାଦ)
### ଶିଶୁ ସାହିତ୍ୟ
* ବୀର ବାଳକ (ଗପ)
* ବୀର ବାଳିକା (ଗପ)
### ନବ ସାକ୍ଷର
* ମୋ ଗାଁ ମୋ ଦେଶ
* ଦୀପାଳି
* ରଥ ଯାଏ ଗଡ଼ି
* ମଞ୍ଛୁଆଁ ଗପ
### ସଙ୍କଳନ/ସମ୍ପାଦନା
* ଅଶୀ ଉତ୍ତର ଗଳ୍ପ
* ରକ୍ତ ରାଗିଣୀ
* ଅସୀମା
* ଗାନ୍ଧୀ କଥା ଓ କାହାଣୀ
## ସମ୍ମାନ ଓ ପୁରସ୍କାର 
* ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର (ଅନୁବାଦ) - ୨୦୧୧ (ତେଜସ୍ୱିନୀ)
* ଝଙ୍କାର ଗଳ୍ପ ପୁରସ୍କାର, ୨୦୨୪ 
* କୋଣାର୍କ ସାହିତ୍ୟ ସମ୍ମାନ
* ଡକ୍ଟର ହରେକୃଷ୍ଣ ମହତାବ ଗଳ୍ପ ପୁରସ୍କାର
* ଶତାବ୍ଦୀର କଳାକାର ସମ୍ମାନ - ୨୦୨୨ ( ଶତାବ୍ଦୀର କଳାକାର ନାଟ୍ୟାନୁଷ୍ଠାନ ପ୍ରଦତ୍ତ)

## ଆଧାର 
ଶ୍ରେଣୀ:୧୯୫୭ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ସମ୍ମାନିତ
ଶ୍ରେଣୀ:ଝଙ୍କାର ପୁରସ୍କାର ସମ୍ମାନିତ
ଶ୍ରେଣୀ:ଓଡ଼ିଆ ଅନୁବାଦକ
ଶ୍ରେଣୀ:କଟକ ଜିଲ୍ଲାର ଲୋକ
ନାରୁ ମହାନ୍ତି

**ନାରୁ ମହାନ୍ତି** (ଜନ୍ମ : ୧୮ ଜୁଲାଇ ୧୯୪୩), ଜଣେ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାରପ୍ରାପ୍ତ ସାହିତ୍ୟିକ । ସେ ୧୯୯୯ ମସିହାରେ ଉପନ୍ୟାସ "ପୂର୍ବାପର" ପାଇଁ ଏହି ପୁରସ୍କାର ଲାଭ କରିଥିଲେ । ମହାନ୍ତି, ୧୯୪୩ ମସିହାରେ କେନ୍ଦ୍ରାପଡ଼ା ଜିଲ୍ଲାର ବାଲିଆଠାରେ ଜନ୍ମଗ୍ରହଣ କରିଥିଲେ । ସେ ସରକାରୀ ଚାକିରି କରି ସେବାନିବୃତ ହୋଇସାରିଛନ୍ତି ।

## ରଚନାବଳୀ 
* ପୂର୍ବାପର
* ଅନ୍ୟ ଗତି ନାହିଁ
* ବିଘ୍ନିତ ଆରୋହଣ
* ଗୋଟିଏ ଦୁଃଖର ଅନ୍ୟ ସହଯୋଗୀ ଭୂମିକା
* ଗୃହଚକ୍ର ଅଙ୍ଗାରର ଆତ୍ମଲିପି
* ଯେ ଯାହାର ପରିଧିରେ ଅଥବା ନଗେନ୍
* ଓଭରବ୍ରିଜ
* ପଙ୍ଗୁର ଆତ୍ମକଥା
* ଦଳେଇ ଆଇଲେ ମୂଳରୁ - ୨୦୦୭(କଟକ ଷ୍ଟୁଡେଣ୍ଟସ ଷ୍ଟୋର)
* ବାଟ ପାଉ ନଥିବା ଜଣେ ପ୍ରୋଢ଼ର ଦୁର୍ଦଶା
* ଶୋଧ ଡମ୍ବରୁ

## ସମ୍ମାନ ଓ ପୁରସ୍କାର 
* ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର - ୧୯୯୯ (ପୂର୍ବାପର)
* ବିଜୟ କୃଷ୍ଣ ମହାନ୍ତି ଗଳ୍ପ ସମ୍ମାନ - ୨୦୧୬

## ଆଧାର 
ଶ୍ରେଣୀ:୧୯୪୩ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:କେନ୍ଦ୍ରାପଡ଼ା ଜିଲ୍ଲାର ଲୋକ
ମଙ୍ଗଳଯାନ-୨

ମାର୍ସ ଅର୍ବିଟର୍ ମିଶନ୍ ୨ (ମମ୍ ୨)କୁ ମଧ୍ୟ ମଙ୍ଗଳଯାନ ୨ ("ମଙ୍ଗଳ ଯାନ", ସଂସ୍କୃତରୁ ମଙ୍ଗଳମାନେ ମଙ୍ଗଳ ଗ୍ରହ ଏବଂ ଯାନମାନେ ଗାଡ଼ି) କୁହାଯାଇଥାଏ । ମଙ୍ଗଳଯାନ ୨ ହେଉଛି ଭାରତର ଦ୍ୱିତୀୟ ମଙ୍ଗଳ ଗ୍ରହ ଉଦ୍ଦେଶ୍ୟରେ ୨୦୨୨-୨୦୨୩ ମସିହା ମଧ୍ୟରେ ହେବାକୁ ଯାଉଥିବା ମିଶନ । ଏହି ଥର ଯାନଟି ମଙ୍ଗଳ ଗ୍ରହର ଆହୁରି ପାଖକୁ ଯାଇ ଛବି ଉତ୍ତୋଳନ କରିବାକୁ ଚେଷ୍ଟା କରିବ ।

## ଇତିହାସ 
ମଙ୍ଗଳ ଗ୍ରହର କକ୍ଷପଥରେ ସଫଳତାର ସହ ପ୍ରଥମ ମଙ୍ଗଳଯାନର ପ୍ରବେଶ ପରେ ଇସ୍ରୋ  ୨୮ ଅକ୍ଟୋବର ୨୦୧୪ରେ ଦ୍ୱିତୀୟ ମଙ୍ଗଳଯାନ ପ୍ରକଳ୍ପ ବିଷୟରେ ଘୋଷଣା କରିଥିଲା । ଉତକ୍ଷେପଣରେ ସାହାଯ୍ୟ କରିବାକୁ ଜିଏସଏଲଭି ଏମକେ ୩ ରକେଟ ବ୍ୟବହାର କରାଯିବ, ଏହି ରକେଟ ପ୍ରଥମ ଥର ୫ ଜୁନ ୨୦୧୭ରେ ଉତକ୍ଷେପିତ ହୋଇଥିଲା । ୨୦୨୨-୨୩ରେ ହେବାକୁ ଥିବା ଏହି ମିଶନ ଆଗରୁ ଏହି ରକେଟଟି ଚନ୍ଦ୍ରାୟନ ୨ ପାଇଁ ମଧ୍ୟ ଉପଯୋଗ ହେବ ।

ଜାନୁୟାରୀ ୨୦୧୬ ମସିହାରେ ଭାରତ ଏବଂ ଫ୍ରାନ୍ସ ମିଶିକରି ମଙ୍ଗଳଯାନ ୨ କରିବେ ବୋଲି ଏକ ଚୁକ୍ତିନାମାରେ ହସ୍ତାକ୍ଷର କରିଥିଲେ, କିନ୍ତୁ ଏପ୍ରିଲ ୨୦୧୮ ସୁଧା ଭାରତ, ଫ୍ରାନ୍ସକୁ ଏହି ପ୍ରକଳ୍ପରେ ଏପର୍ଯ୍ୟନ୍ତ ସାମିଲ କରିବାକୁ ନାହିଁ ।  ୨୦୧୭ ମସିହାର ଆର୍ଥିକ ବଜେଟରେ ଏହି ମିଶନ ପାଇଁ ଭାରତୀୟ ସରକାର ଅର୍ଥ ବିନିମୟ କରିବେ ବୋଲି ଘୋଷଣା କରିଛନ୍ତି ।&nbsp;ଏବେ ସୁଧା ଇସ୍ରୋ ବୈଜ୍ଞାନିକମାନେ କିଭଳି ଯନ୍ତ୍ର (କେବଳ ମଙ୍ଗଳ ଗ୍ରହର ମାଧ୍ୟାକର୍ଷଣୀୟ କକ୍ଷରେ ରହି ପରିକ୍ରମଣ କରିବ କିମ୍ବା ଗୋଟିଏ ଜାଗାରେ ତଳକୁ ଓଲ୍ହାଇ ପଡ଼ି ସେଠି ରହିଯିବ କିମ୍ବା ତଳକୁ ଓଲ୍ହାଇ ସେଠିକାର ମାଟିରେ ବୁଲି ବୁଲି ତଥ୍ୟ ସଂଗ୍ରହ କରି ପଠେଇବ) ମଙ୍ଗଳ ଗ୍ରହକୁ ପଠାଇବେ ସେଥିପ୍ରତି ଗବେଷଣା ଚାଲୁରଖିଛନ୍ତି ।

## ଆଧାର 
ଶ୍ରେଣୀ:ଭାରତୀୟ ମହାକାଶ ଅଭିଯାନ‎
୧୦ମ ଲୋକ ସଭା

ଭାରତୀୟ ସଂସଦ ତଳ ସଦନ ଲୋକ ସଭା **୧୦ମ ଲୋକ ସଭା**ପାଇଁ ୧୯୯୧ ମସିହାରେ ସାଧାରଣ ଅନୁଷ୍ଠିତ ହୋଇଥିଲା । ଏହି ଲୋକ ସଭାର କାର୍ଯ୍ୟକାଳ ଥିଲା ୨୦ ଜୁନ ୧୯୯୧ରୁ ୧୦ ମଇ ୧୯୯୬ । ଏହି ଲୋକ ସଭା ପାଇଁ ୧୯୯୧ ମସିହାରେ ମଇ-ଜୁନ ମାସରେ ନିର୍ବାଚନ ଅନୁଷ୍ଠିତ ହୋଇଥିଲା । ୧୯୯୧ର ସାଧାରଣ ନିର୍ବାଚନ ପରେ ରାଜ୍ୟ ସଭା ୪ ଜଣ ସଦସ୍ୟ ଲୋକ ସଭାକୁ ମନୋନୀତ ହୋଇଥିଲେ ।

ଏହି ଲୋକ ସଭାରେ କଂଗ୍ରେସ ଦଳ ସମୁଦାୟ ୨୪୭ଟି ଆସନ ଗ୍ରହଣ କରିଥିଲା, ଯାହାକି ପୂର୍ବ ଲୋକ ସଭା ଅର୍ଥାତ ୯ମ ଲୋକ ସଭାଠାରୁ ୪୭ଟି ଆସନ ଅଧିକ ଥିଲା । ଏହି ନିର୍ବାଚନ ପରେ କଂଗ୍ରେସ ଦଳ ସଂଖ୍ୟାଗରିଷ୍ଠତା ହାସଲ କରିବା ପରେ ପି. ଭି. ନରସିଂହ ରାଓ ଭାରତର ପ୍ରଧାନମନ୍ତ୍ରୀ ଭାବରେ ଦାୟିତ୍ୱ ନେଇଥିଲେ । ତାଙ୍କର କାର୍ଯ୍ୟକାଳ ଥିଲା ୨୧ ଜୁନ ୧୯୯୧ରୁ ୧୬ ମଇ ୧୯୯୬ । ଏହାପରେ ୧୧ଶ ଲୋକ ସଭା ୧୯୯୬ ମସିହା ସାଧାରଣ ନିର୍ବାଚନ ପରେ ୧୫ ମଇ ୧୯୯୬ରେ ଗଠିତ ହୋଇଥିଲା ।

## ଗୁରୁତ୍ୱପୂର୍ଣ୍ଣ ସଦସ୍ୟ
* **ବାଚସ୍ପତି:**
** ଶିବରାଜ ପାଟିଲ (୧୦ ଜୁଲାଇ ୧୯୯୧ରୁ ୨୨ ମଇ ୧୯୯୬)
* **ଉପ-ବାଚସ୍ପତି:**
**ଏସ୍. ମଲ୍ଲିକାର୍ଜୁନାୟ (୧୩ ଅଗଷ୍ଟ ୧୯୯୧ରୁ ୧୦ ମଇ ୧୯୯୬)
***ମହା ସଚିବ**
**କେ ସି ରସ୍ତୋଗି (୨୦ ଜୁନ ୧୯୯୧ରୁ ୩୧ ଡିସେମ୍ବର ୧୯୯୧)
**ସି କେ ଜୈନ (୧ ଜାନୁଆରୀ ୧୯୯୨ରୁ ୩୧ ମଇ ୧୯୯୪)
**ଆର୍. ସି. ଭରଦ୍ୱାଜ (୩୧ ମଇ ୧୯୯୪ରୁ ୩୧ ଡିସେମ୍ବର ୧୯୯୫)
**ଏସz. ଏନ୍. ମିଶ୍ର (୧ ଜାନୁଆରୀ ୧୯୯୬ରୁ ୧୦ ମଇ ୧୯୯୬)

## ରାଜନୈତିକ ଦଳ ଅନୁସାରେ ନିର୍ବାଚିତ ସଦସ୍ୟ
ବିଭିନ୍ନ ରାଜନୈତିକ ଦଳରୁ ୧୦ମ ଲୋକ ସଭାକୁ ନିର୍ବାଚିତ ହୋଇଥିବା ସଦସ୍ୟମାନଙ୍କର ତାଲିକା ନିମ୍ନରେ ଦର୍ଶାଯାଇଛି- 

## ଆଧାର
## ବାହାର ଆଧାର
* ଲୋକ ସଭା ୱେବସାଇଟ

ଶ୍ରେଣୀ:ଲୋକ ସଭା
ମଟର ସାଇକେଲ

ମଟର ସାଇକେଲ୍ ଏକ ମଟର ବା ଇଞ୍ଜିନ୍ ଚାଳିତ ଦୁଇ ଚକିଆ ଯାନ । ସ୍ଥଳବିଶେଷରେ ଏଥିରେ ୩ଟି କିମ୍ବା ୪ଟି ଚକ ଥାଏ। ଏହି ଯାନ ୨ ଷ୍ଟ୍ରୋକ୍ କିମ୍ବା ୪ ଷ୍ଟ୍ରୋକ୍ ପେଟ୍ରୋଲ୍ ଚାଳିତ ଇଞ୍ଜିନ୍ଦ୍ୱାରା ଚାଲିଥାଏ ।  motorcycle]]
]]
## ପ୍ରକାରଭେଦ
ମଟର ସାଇକେଲ୍ ସାଧାରଣତଃ ଗିଅର୍ ବିହୀନ (ମୋପେଡ଼୍) କିମ୍ବା ଗିଅର୍ ବିଶିଷ୍ଟ ଦୁଇ ଭାଗରେ ବିଭକ୍ତ, ଯଦିଓ ମଟର ସାଇକେଲ୍ କହିଲେ ଅଧିକାଂଶ ଲୋକେ ଗିଅର୍ ବିଶିଷ୍ଟ ମଟର ସାଇକେଲ୍ ବୁଝିଥାଆନ୍ତି । ମୋପେଡ଼୍ ଗୁଡି଼କ ଛୋଟ ଚକ ବିଶିଷ୍ଟ । ଏ ଗୁଡି଼କ ସାଧାରଣତଃ ମହିଳା କିମ୍ବା ବୟସ୍କମାନଙ୍କ ବ୍ୟବହାରକୁ ଦୃଷ୍ଟିରେ ରଖି ତିଆରି କରାଯାଇଥାଏ । ଗିଅର୍ ନଥିବାରୁ ଏହି ଯାନ ଗୁଡ଼ିକ ଚଳେଇବାରେ ସହଜ ହୋଇଥାଏ । ଅପର ପକ୍ଷରେ ଗିଅର୍ ବିଶିଷ୍ଟ ମଟର ସାଇକେଲ୍ ଗୁଡ଼ିକ ବଡ଼ ଚକ ବିଶିଷ୍ଟ ଓ ଚଳାଇବାରେ ମୋପେଡ଼୍ଠାରୁ ଅଧିକ ଦକ୍ଷତା ଆବଶ୍ୟକ କରନ୍ତି । ନିର୍ଦ୍ଦିଷ୍ଟ ବେଗରେ ନିର୍ଦ୍ଦିଷ୍ଟ ଗିଅର୍ ଦରକାର ପଡ଼ୁଥିବାରୁ ବେଗରେ ପରିବର୍ତ୍ତନ ସହିତ ଗିଅର ପରିବର୍ତ୍ତନ କରିବାକୁ ପଡ଼ିଥାଏ । ମଟର ସାଇକେଲ୍ ମାନଙ୍କରେ ୩ରୁ ୫ଟି ଗିଅର୍ ଥାଏ । ଗିଅର୍ ୧ ସର୍ବନିମ୍ନ ବେଗ ପାଇଁ ଓ ବୃହତ୍ତମ ଗିଅର୍ ଗୁଡ଼ିକ ଅପେକ୍ଷାକୃତ ଅଧିକ ବେଗ ପାଇଁ ଦରକାର ହୁଏ ।
## ସୁରକ୍ଷା
ଭାରତରେ ଯେକୌଣସି ମଟର ସାଇକେଲ୍ ଚଳାଇଲା ବେଳେ ହେଲମେଟ୍ ପିନ୍ଧିବା ବାଧ୍ୟତାମୂଳକ ଅଟେ । ଏଥି ସହିତ ଉଜ୍ଜଳ ରଙ୍ଗର ପୋଷାକ ପିନ୍ଧିବା ବାଞ୍ଛନୀୟ । ୧ ଏପ୍ରିଲ୍ ୨୦୧୭ ପରଠାରୁ ସମସ୍ତ ମଟର ସାଇକେଲରେ ଆଗ ଓ ପଛ ଆଲୋକ (ହେଡ୍ ଲାଇଟ୍ ଓ ଟେଲ୍ ଲାଇଟ୍) ଗାଡ଼ି ଚଲାଇବା ସମୟରେ ଜଳାଇବା ବାଧ୍ୟତାମୂଳକ।  ମଟର ସାଇକେଲ୍ ଚାଳକ ନିଜ ସହିତ ଡ୍ରାଇଭିଙ୍ଗ୍ ଲାଇସେନସ୍, ଗାଡ଼ିର କାଗଜପତ୍ର ତଥା ବୀମା କାଗଜପତ୍ର ସାଙ୍ଗରେ ନବା ବାଞ୍ଛନୀୟ ।
## ଶବ୍ଦାବଳୀ
*ଆକ୍ସିଲରେଟର୍ ବା ଥ୍ରୋଟଲ୍: ଏହା ଇଞ୍ଜିନର ଗତିକୁ ତୀବ୍ର କରିଥାଏ । ବ୍ରେକ୍ ବ୍ୟବହାର ହେଉନଥିଲେ କିମ୍ବା କ୍ଲଚ୍ ଖୋଲା ନଥିଲେ ଏହା ଯାନର ଗତି ବଢ଼ାଏ ।
*ବ୍ରେକ୍: ଯାନର ଗତି କମାଏ କିମ୍ବା ଯାନକୁ ରୋକେ ।
*କ୍ଲଚ୍: ଗିଅର୍ ବିଶିଷ୍ଟ ଯାନମାନଙ୍କରେ କ୍ଲଚ୍ ଇଞ୍ଜିନ୍ ଓ ଚକ ସହିତ ସଂଯୋଗ ସ୍ଥାପନ କରେ । କ୍ଲଚ୍ ଖୋଲା ଥିଲେ ଇଞ୍ଜିନରୁ ଚକକୁ ଶକ୍ତି ସଂଚାର ହୋଇପାରେ ନାହିଁ । କ୍ଲଚ୍ ବନ୍ଦ ଥିଲେ ଇଞ୍ଜିନ୍ ଘୁରି ଚକକୁ ଘୁରାଏ ଓ ଗାଡ଼ିକୁ ଆଗକୁ ନିଏ । ମୋପେଡ଼୍ ମାନଙ୍କରେ କ୍ଲଚ୍ ସ୍ୱୟଂକ୍ରିୟ ହୋଇଥାଏ ।
*ଗିଅର୍: ମଟର ସାଇକେଲରେ ବ୍ୟବହୃତ ଏକ ସରଳ ଯନ୍ତ୍ର ଯାହା ଇଞ୍ଜିନର ଘୂର୍ଣନକୁ ବଢ଼ାଏ କିମ୍ବା କମାଏ।

ଶ୍ରେଣୀ:ଯାନବାହନ
ଲକ୍ଷ୍ମୀ ବନାମ ଭାରତ ସରକାର

**ଲକ୍ଷ୍ମୀ ବନାମ ଭାରତ ସରକାର** ହେଉଛି ୨୦୦୫ ମସିହାରେ ଏସିଡ-ଆକ୍ରମଣର ଶୀକାର ହୋଇଥିବା ପୀଡ଼ିତା ଲକ୍ଷ୍ମୀ ଅଗ୍ରୱାଲଦ୍ୱାରା ଭାରତର ସର୍ବୋଚ୍ଚ ନ୍ୟାୟାଳୟରେ ୨୦୦୬ ମସିହାରେ ଦାୟର ଏକ ଜନସ୍ୱାର୍ଥ ମାମଲା । ପୀଡ଼ିତା ଲକ୍ଷ୍ମୀର ଆବେଦନ କ୍ରମେ ଏସିଡ ଆକ୍ରମଣ ପୀଡ଼ିତାଙ୍କ ଚିକିତ୍ସା, କ୍ଷତିପୂରଣ ତଥା ଥଇଥାନ ସହିତ ଏସିଡ ବିକ୍ରି ଉପରେ କଡା କଟକଣା ଜାରୀ କରିବା ପାଇଁ ଉଚ୍ଚତମ ନ୍ୟାୟାଳୟ ସମସ୍ତ ରାଜ୍ୟ ତଥା କେନ୍ଦ୍ର ଶାସିତ ଅଞ୍ଚଳକୁ ନିର୍ଦ୍ଦେଶ ଦେଇଥିଲେ । ୨୦୧୯ ମସିହାରେ ଲକ୍ଷ୍ମୀ ଅଗ୍ରୱାଲଙ୍କ ଏହି ଏସିଦ-ଆକ୍ରମଣ କାହାଣିକୁ ଆଧାର କରି ଛପାକ ନାମକ ହିନ୍ଦୀ ଚଲଚିତ୍ର ନିର୍ମାଣ ହୋଇଛି ।

## ମାମଲା ସଂପର୍କରେ 
୨୦୦୫ ମସିହାରେ ହୋଇଥିବା ଏକ ଏସିଡ ଆକ୍ରମଣରୁ ଜୀବନ ଫେରି ପାଇବା ପରେ ସେ ୨୦୦୬ ମସିହାରେ ଭାରତର ଉଚ୍ଚତମ ନ୍ୟାୟାଳୟରେ ଏକ ଜନହିତ ମାମଲା ଦାୟର ପୂର୍ବକ ଏଭଳି ପୀଡ଼ିତାମାନଙ୍କ ନିମନ୍ତେ ଯୁକ୍ତିଯୁକ୍ତ କ୍ଷତିପୂରଣ ବ୍ୟବସ୍ଥା କରିବା ସହ ଏଭଳି ମାମଲାର ତ୍ୱରିତ ବିଚାର ପାଇଁ ଭାରତୀୟ ଦଣ୍ଡ ସଂହିତା, ଫୌଜଦାରୀ କାର୍ଯ୍ୟବିଧି ସଂହିତା ତଥା ଅନ୍ୟାନ୍ୟ ସମ୍ବନ୍ଧିତ ଆଇନରେ ଆବଶ୍ୟକ ସଂଶୋଧନ ତଥା ନୂତନ ଆଇନ ଲାଗୁ କରିବା ଦିଗରେ ସରକାରଙ୍କୁ ନିର୍ଦ୍ଦେଶ ଦେବାକୁ ପ୍ରାର୍ଥନା କରିଥିଲେ । 
## ମାମଲା ପର ପଦକ୍ଷେପ 
### ଫୌଜଦାରୀ ଆଇନରେ ସଂଶୋଧନ 
ଉଚ୍ଚତମ ନ୍ୟାୟାଳୟଙ୍କ ଉପରୋକ୍ତ ଫଇସଲା ପରେ ଫୌଜଦାରୀ କାର୍ଯ୍ୟବିଧି ସଂହିତାର ଧାରା ୩୫୭ରେ ୩୫୭-ଖ ଓ ୩୫୭-ଗ, ସଂଶୋଧିତ ଧାରା ଭାବେ ମୂଳ ଧାରାରେ ଯୋଡି ଦିଆଗଲା । ଧାରା ୩୫୭-ଗରେ ଏସିଡ୍ ଆକ୍ରମଣ ପୀଡ଼ିତାଙ୍କ ମାଗଣା ଚିକିତ୍ସା ତଥା ଆନୁସଂଗିକ ସୁବିଧା ପାଇଁ ପ୍ରାବଧାନ କରାଯାଇଛି । 
### ନୂତନ ନିର୍ଦ୍ଦେଶାବଳୀ 
ଉପରୋକ୍ତ ମାମଲାର ନିର୍ଦ୍ଦେଶାବଳୀ କାର୍ଯ୍ୟକାରି କରିବା ଦିଗରେ ସରକାର ପ୍ରଥମ ପଦକ୍ଷେପ ସ୍ୱରୂପ "Nalsa (Legal services to victims of Acid attacks) Scheme, 2016" ଲାଗୁ କରିଛନ୍ତି । ଏହାଛଡା ଉପରୋକ୍ତ ମାମଲାରେ ଉଚ୍ଚତମ ନ୍ୟାୟାଳୟ ଏସିଡ ବିକ୍ରୀ ତଥା ଏସିଡ-ଆକ୍ରମଣ ପୀଡ଼ିତାର ଅବିଳମ୍ବେ ଚିକିତ୍ସା ନିମନ୍ତେ ଅନେକ ଦରକାରୀ ନିର୍ଦ୍ଦେଶନାମା ଜାରୀ କରିଛନ୍ତି । ସେଗୁଡିକ ହେଲା:-
* ସମସ୍ତ ଏସିଡ-ଆକ୍ରମଣ ପୀଡ଼ିତାଙ୍କୁ ସମସ୍ତ ସରକାରୀ ଏବଂ ବେସରକାରୀ ଚିକିତ୍ସାଳୟ ମାଗଣା ଚିକିତ୍ସା ଯୋଗାଇବେ ।
* ଏପରିକି କୌଣସି ଚିକିତ୍ସାଳୟ ସ୍ୱତନ୍ତ୍ର ସୁବିଧା ନ ଥିବା କାରଣ ଦର୍ଶାଇ ମଧ୍ୟ ପୀଡ଼ିତାଙ୍କୁ ମାଗଣା ଚିକିତ୍ସାରୁ ବଞ୍ଚିତ କରିପାରିବେ ନାହିଁ । ଆବଶ୍ୟକୀୟ ପ୍ରାଥମିକ ଚିକିତ୍ସା ପରେ ସ୍ୱତନ୍ତ୍ର ଚିକିତ୍ସା ପାଇଁ ପୀଡ଼ିତାଙ୍କୁ ଅନ୍ୟ ଚିକିତ୍ସାଳୟକୁ ସ୍ଥାନାନ୍ତର କରାଯାଇପାରେ ।
* ଏଭଳି ଚିକିତ୍ସାପାଇଁ ମନାକରିଥିବା ଚିକିତ୍ସାଳୟର ଅଧିକାରୀଙ୍କ ବିରୁଦ୍ଧରେ ଫୌଜଦାରୀ ଦଣ୍ଡବିଧି ସଂହିତାର ଧାରା ୩୫୭-ଗ ଅନୁଯାୟୀ କାର୍ଯ୍ୟାନୁଷ୍ଠାନ ନିଆଯାଇପାରିବ ।
* ଏସିଡ-ଆକ୍ରମଣ ପୀଡ଼ିତା ଯେଉଁ ଚିକିତ୍ସାଳୟରେ ପ୍ରଥମେ ଚିକିତ୍ସିତ ହୋଇଥିବେ, ସେହି ଚିକିତ୍ସାଳୟ ପୀଡ଼ିତାଙ୍କୁ  ସେ ଏକ ଏସିଡ ଆକ୍ରମଣର ପୀଡ଼ିତା ଭାବେ ପ୍ରମାଣିତ କରୁଥିବା ଏକ ପ୍ରମାଣପତ୍ର ପ୍ରଦାନ କରିବେ ଯାହା କି ପରବରତ୍ତୀ ସମୟରେ ତାଙ୍କର ଉଚ୍ଚତର ଚିକିତ୍ସା ପାଇଁ ସହାୟକ ହେବ ।
* ସମସ୍ତ ସରକାରୀ ଏବଂ ବେସରକାରୀ ଚିକିତ୍ସାଳୟ ଯେପରି ଏସିଡ-ଆକ୍ରମଣ ପୀଡ଼ିତାଙ୍କର ମାଗଣା ଚିକିତ୍ସା କରିବାରେ ଅବାହେଳା ନ କରନ୍ତି ସେଥିପାଇଁ ସରକାର ବିହିତ ପଦକ୍ଷେପ ନେବେ ।
### ନୂତନ ଆଇନ ପ୍ରଣୟନ 
ଉଚ୍ଚତମ ନ୍ୟାୟାଳୟଙ୍କ ଉପରୋକ୍ତ ମାମଲାରେ ଏସିଡ ବିକ୍ରି ଉପରେ କଟକଣା ଲାଗୁ କରିବା ନିମନ୍ତେ ଉଦ୍ଦିଷ୍ଟ ନିର୍ଦ୍ଦେଶନାମାକୁ କାର୍ଯ୍ୟକାରୀ କରିବାକୁ ଯାଇ ଆନେକ ରାଜ୍ୟ ନିଜ ନିଜର ଏକ ଆଇନ ପ୍ରଣୟନ କରିଅଛନ୍ତି । ଓଡ଼ିଶା ସରକାରଙ୍କଦ୍ୱାରା ଅଧିନିୟମିତ The Odisha Poisons (Possession and sales) Rules, 2014 ଅଧିନିୟମିତ କରିଛନ୍ତି ।

ଏତଦ ବ୍ୟତୀତ ଉଚ୍ଚତମ ନ୍ୟାୟାଳୟଙ୍କ ନିର୍ଦ୍ଦେଶକ୍ରମେ ଏସିଡ ଆକ୍ରମଣ ଓ ଯୌନ ଉତ୍ପୀଡନ ଘଟଣାରେ ପୀଡ଼ିତାଙ୍କୁ ମିଳୁଥିବା କ୍ଷତିପୁରଣରେ ସଂଶୋଧନ ଅଣାଯାଉଛି ଏବଂ ଏହି ପ୍ରସ୍ତାବ ଅନୁସାରେ ଯୌନ ଉତ୍ପୀଡନ ମାମଲାରେ ପୀଡ଼ିତା ପାଇଁ ସର୍ବନିମ୍ନ ୪ ଲକ୍ଷ ଓ ସର୍ବାଧିକ ୮ ଲକ୍ଷ କ୍ଷତିପୁରଣର ବ୍ୟବସ୍ଥା ରହିଥିବା ବେଳେ ଏସିଡ ଆକ୍ରମଣ ପୀଡ଼ିତା ପାଇଁ ସର୍ବନିମ୍ନ ୭ ଲକ୍ଷ ଓ ସର୍ବାଧିକ ୮ ଲକ୍ଷ କ୍ଷତିପୁରଣର ବ୍ୟବସ୍ଥା ରହିଛି ।

## ଆଧାର 
ଶ୍ରେଣୀ: ଭାରତୀୟ ଆଇନ
୧୨ଶ ଲୋକ ସଭା

ଭାରତୀୟ ସଂସଦର ତଳ ସଦନ ଲୋକ ସଭା **୧୨ଶ ଲୋକ ସଭା**କୁ ୧୯୯୮ ମସିହା ସାଧାରଣ ନିର୍ବାଚନ ନିର୍ବାଚିତ ସଭ୍ୟମାନେ ଯାଇଥିଲେ । ଏହି ଲୋକ ସଭାର ସମୟସୀମା ଥିଲା ୧୦ ମାର୍ଚ୍ଚ ୧୯୯୮ରୁ ୨୬ ଅପ୍ରେଲ ୧୯୯୯ । ୧୯୯୮ ସାଧାରଣ ନିର୍ବାଚନ ଫେବୃଆରୀ-ମାର୍ଚ୍ଚ ୧୯୯୮ରେ ଅନୁଷ୍ଠିତ ହୋଇଥିଲା । ଏହି ଲୋକ ସଭା ସାଧାରଣ ନିର୍ବାଚନ ପରେ ସଂସଦର ରାଜ୍ୟ ସଭାରେ ଥିବା ୯ ଜଣ ସାଂସଦ ଲୋସଭାକୁ ନିର୍ବାଚିତ ହୋଇଥିଲେ ।

ଏହି ଲୋକ ସଭା ନିର୍ବାଚନରେ ପୂର୍ବ ଦୁଇ ଲୋକ ସଭା ୧୦ମ ଲୋକ ସଭା ଓ ୧୧ଶ ଲୋକ ସଭା ଭଳି ଝୁଲା ସରକାର ହୋଇଥିଲା, କାରଣ କୌଣସି ନିର୍ଦ୍ଦିଷ୍ଟ ଦଳ ସଂଖ୍ୟା ଗରିଷ୍ଠତା ହାସଲ କରିନଥିଲେ । ଅଟଳ ବିହାରୀ ବାଜପେୟୀ ଏହି ଲୋକ ସଭାର ପ୍ରଧାନମନ୍ତ୍ରୀ ହୋଇଥିଲେ, ମାତ୍ର ସ୍ପଷ୍ଟ ଜନାଦେଶ ନ ହେବାରୁ ତାଙ୍କର ସରକାର ମାତ୍ର ୧୩ ମାସ ଚାଲିଥିଲା । ଏ.ଆଇ.ଏ ଡି.ଏମ୍.କେର ସମର୍ଥନ ପ୍ରତ୍ୟାହାର ପରେ ଅନ୍ୟାନ୍ୟ ରାଜନୈତିକ ଦଳମାନେ ସଂଖ୍ୟାଗରିଷ୍ଠତା ପାଇଁ ସମର୍ଥନ ଦେଇ ନଥିଲେ । ଅଟଳ ବିହାରୀ ବାଜପେୟୀଙ୍କର ଇସ୍ତଫା ପରେ ରାଷ୍ଟ୍ରପତି କେ. ଆର. ନାରାୟଣନ ଲୋକ ସଭାର ବିରୋଧୀ ଦଳର ନେତା ସୋନିଆ ଗାନ୍ଧୀଙ୍କୁ ସରକାର ଗଠନ ପାଇଁ ଆମନ୍ତ୍ରଣ ଦେଇଥିଲେ, ମାତ୍ର ସେମାନେ ମଧ୍ୟ ସଂଖ୍ୟା ଗରିଷ୍ଠତା ପାଇଁ ସମର୍ଥନ ପାଇନଥିଲେ । ଫଳରେ ରାଷ୍ଟ୍ରପତି ଏହି ଲୋକ ସଭାକୁ ଭାଙ୍ଗିଦେଇଥିଲେ । ଏହାପରେ ୧୯୯୯ ମସିହାରେ ଦେଶରେ ୧୩ଶ ଲୋକ ସଭା ପାଇଁ ସାଧାରଣ ନିର୍ବାଚନ ଅନୁଷ୍ଠିତ ହୋଇଥିଲା, ଯେତେବେଳେ ଏକ ସ୍ଥାୟୀ ସରକାର ଗଠନ ହୋଇଥିଲା ଏବଂ ପାଞ୍ଚବର୍ଷଯାଏଁ କାର୍ଯ୍ୟ କରିଥିଲେ ।

## ଗୁରୁତ୍ୱପୂର୍ଣ୍ଣ ସଦସ୍ୟ 
## ରାଜନୈତିକ ଦଳ ଅନୁସାରେ ନିର୍ବାଚିତ ସଦସ୍ୟ
## ଆଧାର
## ବାହାର ଆଧାର
ଶ୍ରେଣୀ:ଲୋକ ସଭା
ମା (୨୦୧୮ ଓଡ଼ିଆ କଥାଚିତ୍ର)

**ମା**, ୨୦୧୮ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ସନ୍ତୋଷ କୁମାର ବସ୍ତିଆ । ସୀମାଞ୍ଚଳ ନାୟକ ଏହି କଥାଚିତ୍ରଟିର କାହାଣୀ ଓ ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ଏଥିସ‌ହିତ ସେ ଚଳଚ୍ଚିତ୍ରଟିର ସ୍ୱର ସଂଯୋଜନା କରିଥିଲେ ।

ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ସୁରଜ ତ୍ରିପାଠୀ ଓ ସ୍ୱାତୀ । ମନୋଜ ମିଶ୍ର, ବ୍ରଜ ସିଂହ, ସରୋଜ ଦାସ, ଅଙ୍କୁଶ, ନିକି ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । 

## ଅଭିନୟ
* ସୁରଜ ତ୍ରିପାଠୀ
* ସ୍ୱାତୀ
* ମନୋଜ ମିଶ୍ର
* ବ୍ରଜ ସିଂହ
* ସରୋଜ ଦାସ
* ଅଙ୍କୁଶ
* ନିକି

## କାହାଣୀ
## ଗୀତ ଏବଂ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ସୀମାଞ୍ଚଳ ନାୟକ । ଗୀତିକାର ରୁଦ୍ର ପ୍ରତାପ ଏହି କଥାଚିତ୍ରଟିର ଗୀତ ରଚନା କରିଥିଲେ ।

### ଗୀତ
## ଆଧାର
## ବାହାର ଆଧାର
* 

ଶ୍ରେଣୀ:୨୦୧୮ର ଓଡ଼ିଆ କଥାଚିତ୍ର
ବ୍ୟାଙ୍କ

ବ୍ୟାଙ୍କ ହେଉଛି ଏକ ଆର୍ଥିକ ସଂସ୍ଥା ଯାହା ଜନସାଧାରଣଙ୍କଠାରୁ ଜମା ଗ୍ରହଣ କରି ଋଣ ପ୍ରଦାନ କରିଥାଏ । କମ୍ ସୁଧ ହାରରେ ଜମା ଗ୍ରହଣ କରି ଅଧିକ ହାରରେ ଋଣ ଦେଇ ବ୍ୟାଙ୍କମାନେ ବ୍ୟବସାୟ କରିଥାଆନ୍ତି । ଭାରତୀୟ ରିଜର୍ଭ ବ୍ୟାଙ୍କ ହେଉଛି ଦେଶରେ ବ୍ୟାଙ୍କମାନଙ୍କର ନିୟାମକ । ଜମା, ଋଣର ସୁଧହାର ସମେତ ଅନ୍ୟାନ୍ୟ ଅନେକ ନିୟମ ଭାରତୀୟ ରିଜର୍ଭ ବ୍ୟାଙ୍କ ପ୍ରଣୟନ କରିଥାଏ । 
## ପ୍ରକାରଭେଦ
*ସରକାରୀ ବ୍ୟାଙ୍କ: ଏହି ବ୍ୟାଙ୍କ ଗୁଡ଼ିକ ଭାରତ ସରକାରଙ୍କଦ୍ୱାରା ପରିଚାଳିତ। ଯଥା: ଭାରତୀୟ ଷ୍ଟେଟ୍ ବ୍ୟାଙ୍କ
*ବେସରକାରୀ ବ୍ୟାଙ୍କ: ଏହି ବ୍ୟାଙ୍କ ଗୁଡ଼ିକ ବେସରକାରୀ ବ୍ୟକ୍ତି ବା ସଂସ୍ଥା ମାନଙ୍କଦ୍ୱାରା ପରିଚାଳିତ। ଯଥା:କୋଟାକ୍ ମହିନ୍ଦ୍ରା ବ୍ୟାଙ୍କ
*ଗ୍ରାମ୍ୟ ବ୍ୟାଙ୍କ: କୌଣସି ଏକ ସରକାରୀ ବ୍ୟାଙ୍କ, ଭାରତ ସରକାର ଓ ରାଜ୍ୟ ସରକାରଙ୍କ ମିଳିତ ଅଂଶଧନ ଏହି ବ୍ୟାଙ୍କରେ ଥାଏ। ଯଥା: ଓଡ଼ିଶା ଗ୍ରାମ୍ୟ ବ୍ୟାଙ୍କ
*ସମବାୟ ବ୍ୟାଙ୍କ: ଏଗୁଡ଼ିକ କିଛି ବ୍ୟକ୍ତି ବା ଗୋଷ୍ଠୀ ମାନଙ୍କର ମିଳିତ ଉଦ୍ୟମରେ ଚାଲେ। ଯଥା: କେନ୍ଦୁଝର କେନ୍ଦ୍ର ସମବାୟ ବ୍ୟାଙ୍କ
*ଜମା ବ୍ୟାଙ୍କ: ଏହି ବ୍ୟାଙ୍କ ଗୁଡ଼ିକ କେବଳ ଜମା ଗ୍ରହଣ କରନ୍ତି, କିନ୍ତୁ ଋଣ ପ୍ରଦାନ କରନ୍ତି ନାହିଁ। ଏହି ଜମା ଅର୍ଥକୁ ପାରମ୍ପରିକ ବ୍ୟାଙ୍କ୍ ବ୍ୟବସାୟରେ ନ ଲଗାଇ ଅନ୍ୟ ଉପାୟରେ ନିବେଶ କରନ୍ତି। ଯଥା: ଡାକ ଘର ବ୍ୟାଙ୍କ
*ଋଣ ବ୍ୟାଙ୍କ (ବା ଋଣ ପ୍ରଦାନକାରୀ ସଂସ୍ଥାନ): ଏହି ସଂସ୍ଥାନ ଗୁଡ଼ିକ କେବଳ ଋଣ ପ୍ରଦାନ କରନ୍ତି, ଜମା ଗ୍ରହଣ କରନ୍ତି ନାହିଁ। ଯଥା: ମଣପ୍ପୁରମ୍
## ବିଭିନ୍ନ ସେବା
*ସଞ୍ଚୟ ଖାତା
*ଚାଲୁ ଖାତା
*ମିଆଦୀ ଜମା ଖାତା
*ଆବର୍ତ୍ତୀ ଜମା ଖାତା
*ବିଭିନ୍ନ ପ୍ରକାରର ଋଣ
*ଏଟିଏମ୍
*ଇଣ୍ଟରନେଟ୍ ବ୍ୟାଙ୍କିଙ୍ଗ୍
*କ୍ରେଡିଟ୍ କାର୍ଡ଼୍

## ଆଧାର 
ଶ୍ରେଣୀ:ଅର୍ଥନୀତି
ଶ୍ରେଣୀ:ବ୍ୟକ୍ତିଗତ ଅର୍ଥବ୍ୟବସ୍ଥା
ଶ୍ରେଣୀ:ବ୍ୟାଙ୍କ
ପ୍ରେମୀ ଦିୱାନା

**ପ୍ରେମୀ ଦିୱାନା**, ୨୦୧୮ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ଅୟସକାନ୍ତ ମହାନ୍ତି । ଆନନ୍ଦ କୁମାର ଏହି କଥାଚିତ୍ରଟିର ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ଗୁଡ୍ଡୁ, ପ୍ରିତୀରାଜ ଶତପଥୀ, ପୃଥ୍ୱୀରାଜ ନାୟକ, ଆର୍.କେ., ନଳିନୀ, କୁନମୁନ, ଅଞ୍ଜନା ଦାସ, ମହେଶ ରାଓ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ ।

## ଅଭିନୟ
* ରୁଦ୍ର ପାଣିଗ୍ରାହୀ
* ସୋଲାଙ୍କି ଭୌମିକ
* ଗୁଡ୍ଡୁ
* ପ୍ରିତୀରାଜ ଶତପଥୀ
* ପୃଥ୍ୱୀରାଜ ନାୟକ
* ଆର୍.କେ.
* ନଳିନୀ
* କୁନମୁନ
* ଅଞ୍ଜନା ଦାସ
* ମହେଶ ରାଓ

## କାହାଣୀ
## ଗୀତ ଏବଂ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଶରତ ଚନ୍ଦ୍ର ପ୍ରଧାନ ଓ ପିନାକୀ ପି. ଶ୍ରୀଚନ୍ଦନ । ଅରୁଣ ମନ୍ତ୍ରୀ, ପଞ୍ଚାନନ ନାୟକ, ଆଶୁତୋଷ ବାରିକ ଆଦି ଗୀତିକାରମାନେ ଏହି କଥାଚିତ୍ରଟିର ଗୀତ ରଚନା କରିଥିଲେ । ସଂଗ୍ରାମ ମହାନ୍ତି, ସସ୍ମିତା ବିଶ୍ୱାଳ, ପଙ୍କଜ ଜାଲ, ହ୍ୟୁମାନ ସାଗର, ଅନ୍ତରା ଚକ୍ରବର୍ତ୍ତୀ, ଶଶାଙ୍କ ଶେଖର ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।

### ଗୀତ
## ଆଧାର
## ବାହାର ଆଧାର
* 

ଶ୍ରେଣୀ:୨୦୧୮ର ଓଡ଼ିଆ କଥାଚିତ୍ର
୧୪ଶ ଲୋକ ସଭା

**୧୪ଶ ଲୋକ ସଭା** (୧୭ ମଇ ୨୦୦୪ - ୧୮ ମଇ ୨୦୦୯), ୨୦୦୪ ମସିହାର ସାଧାରଣ ନିର୍ବାଚନ ପରେ ଗଠିତ ହୋଇଥିଲା । ଏହି ଲୋକ ସଭା ପାଇଁ ୨୦ ଅପ୍ରେଲ ୨୦୦୪ରୁ ୧୦ ମଇ ୨୦୦୪ ମଧ୍ୟରେ ନିର୍ବାଚନ ଅନୁଷ୍ଠିତ ହୋଇଥିଲା । ଏହି ନିର୍ବାଚନରେ ଭାରତୀୟ ଜାତୀୟ କଂଗ୍ରେସ ପୂର୍ବ ଲୋକ ସଭା ତ‌ଥା ୧୩ଶ ଲୋକ ସଭାଠାରୁ ୬୨ଟି ଆସନ ଅଧିକ ଜିତି ସଂଖ୍ୟା ଗରିଷ୍ଠତା ହାସଲ କରିଥିଲା । କଂଗ୍ରେସ ଦଳର ନେତା ମନମୋହନ ସିଂହ ଏହି ଲୋକ ସଭାର ପ୍ରଧାନମନ୍ତ୍ରୀ ଦାୟିତ୍ୱ ନେଇଥିଲେ । ଏହି ଲୋକ ସଭା ପାଇଁ ସାଧାରଣ ନିର୍ବାଚନ ପରେ ସଂସଦର ରାଜ୍ୟ ସଭାରେ ଥିବା ୮ ଜଣ ସାଂସଦ ଲୋସଭାକୁ ନିର୍ବାଚିତ ହୋଇଥିଲେ ।

## ଗୁରୁତ୍ୱପୂର୍ଣ୍ଣ ସଦସ୍ୟ 
* **ବାଚସ୍ପତି:** ସୋମନାଥ ଚାଟାର୍ଜୀ, ଭାରତୀୟ କମ୍ୟୁନିଷ୍ଟ ପାର୍ଟି (ମାର୍କ୍ସବାଦୀ), ବୋଲପୁର, ପଶ୍ଚିମ ବଙ୍ଗ
***ଉପ-ବାଚସ୍ପତି:** ଚରଣଜିତ ସିଂହ ଅଟୱାଲ, ଶିରୋମଣି ଅକାଳୀ ଦଳ, ଫିଲ୍ଲାଉର, ପଞ୍ଜାବ
* **ସଭା ମୁଖ୍ୟ:** ପ୍ରଣବ ମୁଖାର୍ଜୀ, ଭାରତୀୟ ଜାତୀୟ କଂଗ୍ରେସ, ଜଙ୍ଗିପୁର, ପଶ୍ଚିମ ବଙ୍ଗ
* **ବିରୋଧୀ ଦଳ ନେତା:** ଲାଲ କୃଷ୍ଣ ଆଡ୍‌ଭାନୀ, ଭାରତୀୟ ଜନତା ପାର୍ଟି, ଗାନ୍ଧୀନଗର, ଗୁଜରାଟ
* **ମହା ସଚିବ:** ପି.ଡି.ଟି. ଆଚାର୍ଯ୍ୟ 

## ସଂସଦର ନିୟମ ଅବମାନନା କରିବାଦ୍ୱାରା ସଦସ୍ୟଙ୍କୁ ବହିଷ୍କାର 
୧୨ ଡିସେମ୍ବର ୨୦୦୫ରେ ଷ୍ଟାର ଟିଭି ନ୍ୟୁଜ ଚେନାଲରେ ଅପରେସନ ଦୁର୍ଯ୍ୟୋଧନ ନାମକ ଏକ ଷ୍ଟିଙ୍ଗ୍ ଅପରେସନର ଟେଲିକଷ୍ଟ କରାଯାଇଥିଲା, ଯେଉଁଥିରେ ସଂସଦର ୧୧ ଜଣ ସଦସ୍ୟ (ଲୋକ ସଭାର ୧୦ ଜଣ ଏବଂ ରାଜ୍ୟ ସଭାର ଜଣେ ସଦସ୍ୟ) ସଂସଦରେ ପ୍ରଶ୍ନ ପଚାରିବା ପାଇଁ ଲାଞ୍ଚ ନେଉଥିବାବେଳେ ଧରା ପଡ଼ିଥିଲେ । ରାଜ୍ୟ ସଭାର ନୀତିଶାସ୍ତ୍ର ସମିତି ଏବଂ ଲୋକ ସଭାର ଏକ ବିଶେଷ ସମିତିଦ୍ୱାରା ପଚରାଉଚୁରାଦ୍ୱାରା ଏହି ସଦସ୍ୟମାନଙ୍କୁ ଦୋଷୀ ଭାବରେ ଦର୍ଶାଗଲା ଏବଂ ସେମାନଙ୍କୁ ବହିଷ୍କାର କରିବାକୁ ପ୍ରସ୍ତାବ ଦିଆଗଲା ।

୨୩ ଡିସେମ୍ବର ୨୦୦୫ରେ, ୧୪ଶ ଲୋକ ସଭାରୁ ନିମ୍ନରେ ଦର୍ଶାଯାଇଥିବା ୧୦ ଜଣ ସଦସ୍ୟମାନଙ୍କୁ ବ‌ହିଷ୍କାର କରିଦିଆଯାଇଥିଲା: 

# ନରେନ୍ଦ୍ର କୁମାର କୁଶ୍ୱହା (ବହୁଜନ ସମାଜ ପାର୍ଟି) – ମିର୍ଜାପୁର, ଉତ୍ତର ପ୍ରଦେଶ
# ଆନ୍ନାସାହେବ ଏମ୍. କେ. ପାଟିଲ (ଭାରତୀୟ ଜନତା ପାର୍ଟି) – ଇରାନ୍ଦୋଲ, ମହାରାଷ୍ଟ୍ର
# ୱାଇ. ଜି. ମହାଜନ (ଭାରତୀୟ ଜନତା ପାର୍ଟି) – ଜଳଗାଁ, ମହାରାଷ୍ଟ୍ର
# ମୋନୋଜ କୁମାର (ରାଷ୍ଟ୍ରୀୟ ଜନତା ଦଳ) – ପାଳମାଉ, ଝାଡ଼ଖଣ୍ଡ
# ସୁରେଶ ଚଣ୍ଡେଳ (ଭାରତୀୟ ଜନତା ପାର୍ଟି) – ହାମିରପୁର, ହିମାଚଳ ପ୍ରଦେଶ
# ରାଜା ରାମ ପାଳ (ଭାରତୀୟ ଜନତା ପାର୍ଟି) – ବିଲହୌର, ଉତ୍ତର ପ୍ରଦେଶ
# ଲାଲ ଚନ୍ଦ୍ର କୋଲ (ଭାରତୀୟ ଜନତା ପାର୍ଟି) – ରବର୍ଟସଗଞ୍ଜ, ଉତ୍ତର ପ୍ରଦେଶ
# ପ୍ରଦୀପ ଗାନ୍ଧୀ (ଭାରତୀୟ ଜନତା ପାର୍ଟି) – ରାଜନନ୍ଦଗାଓଁ, ଛତିଶଗଡ଼
# ଚନ୍ଦ୍ର ପ୍ରତାପ ସିଂହ (ଭାରତୀୟ ଜନତା ପାର୍ଟି) – ସିଧି, ମଧ୍ୟ ପ୍ରଦେଶ
# ରାମସେବକ ସିଂହ (ଭାରତୀୟ ଜାତୀୟ କଂଗ୍ରେସ) – ଗ୍ୱାଲିଅର, ମଧ୍ୟ ପ୍ରଦେଶ

## ଆଧାର
## ବାହାର ଆଧାର
* 14th Lok Sabha Members by Constituency Lok Sabha website
* Lok Sabha website
* Legislative Business in the 14th Lok Sabha - PRS Legislative Research 

ଶ୍ରେଣୀ:ଲୋକ ସଭା
ସାଲେ-ୱାର୍କ ଜାଡ଼େ

**ସାଲେ-ୱାର୍କ ଜାଡ଼େ** (, ୨୧ ଫେବୃଆରୀ ୧୯୫୦) ଜଣେ ଇଥିଓପୀୟ ରାଷ୍ଟ୍ରଦୂତ ଓ ୪ର୍ଥ ଓ ବର୍ତ୍ତମାନର ରାଷ୍ଟ୍ରପତି ଓ ଏହି ପଦବୀରେ ଥିବା ପ୍ରଥମ ମହିଳା । ସେ ସଂଘୀୟ ସାଂସଦୀୟ ପରିଷଦଦ୍ୱାରା ୨୫ ଅକ୍ଟୋବର ୨୦୧୮ରେ ସର୍ବସମ୍ମତି କ୍ରମେ ନିର୍ବାଚିତ ହୋଇଥିଲେ ।  

## ଆଧାର
ପ୍ରଫୁଲ୍ଲ ସାମଲ

**ପ୍ରଫୁଲ୍ଲ ସାମଲ** () (ଜନ୍ମ: ୧୫ ଅଗଷ୍ଟ ୧୯୪୭, ଭଦ୍ରକ) ଜଣେ ଭାରତୀୟ ରାଜନେତା ଏବଂ ବର୍ତ୍ତମାନ ବିଜୁ ଜନତା ଦଳର ସଭ୍ୟ । ସେ ୧୯୭୧ ମସିହାରେ ଓଡ଼ିଶାର ରାଜନୀତିରେ ଯୋଗ ଦେଇଥିଲେ । ୧୪ଶ ବିଧାନ ସଭାରେ ପ୍ରଫୁଲ୍ଲ ପଞ୍ଚାୟତିରାଜ ବିଭାଗର ମନ୍ତ୍ରୀ ଥିଲେ । ୧୫ଶ ବିଧାନ ସଭାରେ ସେ ମହିଳା ଓ ଶିଶୁ ବିକାଶ କଲ୍ୟାଣ ଯୋଜନାର ମନ୍ତ୍ରୀ ଥିଲେ ।

## ଜନ୍ମ ଓ ପରିବାର
ପ୍ରଫୁଲ୍ଲ ସାମଲ ୧୯୪୭ ମସିହା ଅଗଷ୍ଟ ମାସ ୧୫ ତାରିଖ ଦିନ ଭଦ୍ରକ ଜିଲ୍ଲାରେ ଜନ୍ମଗ୍ରହଣ କରିଥିଲେ ।

### ବିଧାନ ସଭା ସଭ୍ୟ ବିବରଣୀ 
### ମନ୍ତ୍ରୀ 
## ଆଧାର
## ବାହାର ଆଧର 
* 

ଶ୍ରେଣୀ:୧୯୪୭ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଭଦ୍ରକ ଜିଲ୍ଲାର ଲୋକ
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:୧୦ମ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୧୧ଶ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୧୨ଶ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୧୪ଶ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୧୫ଶ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୧୬ଶ ଓଡ଼ିଶା ବିଧାନ ସଭାର ସଭ୍ୟ
୧ମ ଲୋକ ସଭା

**ପ୍ରଥମ ଲୋକ ସଭା** ୧୭ ଅପ୍ରେଲ ୧୯୫୨ରେ ଗଠିତ ହୋଇଥିଲା । ଏହି ଲୋକ ସଭା ଭାରତର ୧୯୫୧ର ସାଧାରଣ ନିର୍ବାଚନ ପରେ ଗଢ଼ା ଯାଇଥିଲା ଏବଂ ୫ବର୍ଷ ଧରି ରହିବାପରେ ୪ ଅପ୍ରେଲ ୧୯୫୭ରେ ଏହାର କାର୍ଯ୍ୟକାଳ ସମାପ୍ତ ହୋଇଥିଲା । ନିମ୍ନରେ ୧ମ ଲୋକ ସଭାର କାର୍ଯ୍ୟକର୍ତ୍ତା ଏବଂ ଅନ୍ୟାନ୍ୟ ଗୁରୁତ୍ୱପୂର୍ଣ୍ଣ ସଭ୍ୟଙ୍କର ତାଲିକା ଦର୍ଶାଯାଇଛି ।

ବିରୋଧୀ ଦଳ ନେତା ପଦବୀ ୧୯୭୭ ମସିହାରେ ପାରିତ ହେଲା ଏବଂ ଏହି ପଦରେ ଥିବା ସଦସ୍ୟଙ୍କୁ ଦରମା ମଧ୍ୟ ପ୍ରଦାନ କରାଗଲା ।

## ଆଧାର
## ବାହାର ଆଧାର
* ଭାରତୀୟ ନିର୍ବାଚନ କମିଶନ
* ଭାରତୀୟ ସଂସଦର ୱେବସାଇଟ

ଶ୍ରେଣୀ:ଲୋକ ସଭା
ଏକତାର ପ୍ରତିମୂର୍ତ୍ତି

**ଏକତାର ପ୍ରତିମୂର୍ତ୍ତି** () ହେଉଛି ଭାରତର ସ୍ୱାଧୀନତା ସଂଗ୍ରାମୀ ବଲ୍ଲଭ ଭାଇ ପଟେଲଙ୍କର (୧୮୭୫-୧୯୫୦) ଗୁଜରାଟର ନର୍ମଦା ଜିଲ୍ଲାରେ ଥିବା ଏକ ପ୍ରତିମୂର୍ତ୍ତି । ଏହି ୧୮୨ ମିଟର (୫୯୭ ଫୁଟ) ଉଚ୍ଚ ପ୍ରତିମୂର୍ତ୍ତି ବର୍ତ୍ତମାନ  ବିଶ୍ୱର ସର୍ବୋଚ୍ଚ ପ୍ରତିମୂର୍ତ୍ତି ଅଟେ । ପଟେଲଜୀ ସ୍ୱାଧୀନ ଭାରତର ପ୍ରଥମ ଉପ-ପ୍ରଧାନମନ୍ତ୍ରୀ ଥିଲେ । ପ୍ରତିମୂର୍ତ୍ତିଟି ସର୍ଦାର ସରୋବର ଡ୍ୟାମ ବା ନର୍ମଦା ଡ୍ୟାମ ଆଡ଼କୁ ମୁହଁ କରି ଏକ ନଦୀ ଟାପୁ ଉପରେ ନିର୍ମିତ୍ତ ହୋଇଛି । ଏହା ବଡୋଦରାର ଦକ୍ଷିଣ-ପୂର୍ବରେ ରାଜପି୍ପଲା ନିକଟରେ ଅବସ୍ଥିତ ।

ଏହି ପ୍ରତିମୂର୍ତ୍ତି ଏବଂ ଏହାର ଆଖପାଖ ଜାଗାକୁ ମିଶାଇ ମୋଟ ଦୁଇ ହେକ୍ଟର (୪'୯ ଏକର) ଜାଗାରେ ହୋଇଛି । ପାଖାପାଖି ୧୨୨ କିଲୋମିଟର (୩୦୦୦ ଏକର) କ୍ଷେତ୍ରଫଳ ବିଶିଷ୍ଟ ଏକ କୁତ୍ରିମ ହ୍ରଦ ଏହାର ଚାରିପାଖରେ ରହିଛି ।  ହ୍ରଦଟି ଲାର୍ସନ ଆଣ୍ଡ ଟଉବ୍ରୋ କମ୍ପାନୀଦ୍ୱାରା   ବା ୨୯୮୯ କୋଟି ଟଙ୍କାରେ ହୋଇଥିଲା । ଭାରତୀୟ ଯନ୍ତ୍ରୀ ରାମ ଭି ସୁତାର ଏହାର ରଚନା କରିଥିଲେ  ପ୍ରଧାନମନ୍ତ୍ରୀ ନରେନ୍ଦ୍ର ମୋଦୀ ଦେଶବାସୀଙ୍କର ଉଦ୍ଦେଶ୍ୟରେ ପଟେଲଜୀଙ୍କର ୧୪୩ତମ ଜନ୍ମବାର୍ଷିକୀରେ ୩୧ ଅକ୍ଟୋବର ୨୦୧୮ରେ ସମର୍ପଣ କରିଥିଲେ ।

## ସମାଲୋଚନା 
ଅର୍ଥ ଏବଂ ସ୍ଥାୟୀ ଜାଗା ପ୍ରଦାନ କରିବା ସତ୍ତ୍ୱେ ସ୍ଥାନୀୟ ଆଦିବାସୀ ମୂର୍ତ୍ତି ପାଖାପାଖି ନିଜର ଭିଟାମାଟି ଛାଡ଼ିବାକୁ ନାରାଜ ଥିଲେ । ସମାଜସେବୀ ମେଧା ପଟକର ଏବଂ ଗ୍ଲାଡସନ ଡୁଙ୍ଗଡୁଙ୍ଗ ମଧ୍ୟ ଏହି ପ୍ରକଳ୍ପର ବିରୋଧ କରିଥିଲେ । ତାଙ୍କ ମତରେ ପ୍ରକଳ୍ପଟି ହେବାକୁଥିବା ସ୍ଥାନଟି ସହ ସ୍ଥାନୀୟ ଅଧିବାସୀ ଧାର୍ମିକ ଭାବନାରେ ଜଡ଼ିତ ଥିବାରୁ ଏହାକୁ ବିରୋଧ କରିଥିଲେ । ଏହି ପ୍ରକଳ୍ପରେ ଚାଇନାର ଏକ ସଂସ୍ଥାର ସାହାଯ୍ୟ ନେବାଦ୍ୱାରା ମଧ୍ୟ କଂଗ୍ରେସ ବିରୋଧ କରିଥିଲା ।  ପରେ ଚାଇନାର ମାତ୍ର ୯% ସାହାଯ୍ୟ ନିଆଯାଉଛି ବୋଲି କୁହାଯାଇଥିଲା ।

## ଗ୍ୟାଲେରି 

ଫାଇଲ:Foundation stone for Statue of Unity.jpg|ଶିଳାନ୍ୟାସ 
ଫାଇଲ:Statue of Unity work under construction.jpg|କାମ ଚାଲିଥିବା ଅବସରର ଛବି
ଫାଇଲ:The statue of unity under construction (13).jpg||କାମ ଚାଲିଥିବା ଅବସରର ଛବି
ଫାଇଲ:Statue of Unity in 2018.jpg|୨୦୧୮ରେ କାମ ସମ୍ପୂର୍ଣ୍ଣ ହେଲାପରେ ନିଆଯାଇଥିବା ଛବି 
ଫାଇଲ:Height comparison of notable statues (vector).svg|ବିଶ୍ୱର ଅନ୍ୟ ପ୍ରତିକୃତ୍ତି ମାନଙ୍କ ସହ ଉଚ୍ଛତା ପାର୍ଥକ୍ୟ 
ଫାଇଲ:Narendra Modi visiting the Museum, Exhibition and the Viewers’ Gallery, during the dedication of the ‘Statue of Unity’ to the Nation, on the occasion of the Rashtriya Ekta Diwas, at Kevadiya, in Narmada District of Gujarat (3).JPG|ପାଖରେ ଥିବା ସଂଗ୍ରହାଳୟ ବୁଲିଯାଇଥିବାବେଳେ ନରେନ୍ଦ୍ର ମୋଦୀ 

*

## ଆଧାର 
## ବାହ୍ୟ ଆଧାର 
* Official Website 
ଶ୍ରେଣୀ:ଭାରତର ଜାତୀୟ ପ୍ରତୀକ
ଶ୍ରେଣୀ:Coordinates on Wikidata
ବନ୍ନା ମିର୍ଜା

**ବନ୍ନା ମିର୍ଜା** (ଜନ୍ମ: ୯ ସେପ୍ଟେମ୍ବର ୧୯୭୫) ଜଣେ ବଙ୍ଗଳାଦେଶୀ ଅଭିନେତ୍ରୀ ଯିଏକି କଥାଚିତ୍ର ଏବଂ ଦୂରଦର୍ଶନରେ ଅଭିନୟ କରିବା ସ‌ହିତ ବିଭିନ୍ନ ମଞ୍ଚ ନାଟକରେ ଅଭିନୟ କରନ୍ତି । ବନ୍ନା ଅଭିନୟ ବ୍ୟତୀତ ସାମାଜିକ କର୍ଯ୍ୟରେ ମଧ୍ୟ ସକ୍ରିୟ ଅଛନ୍ତି । ସେ ହଜାରେରୁ ଅଧିକ ଦୂରଦର୍ଶନ ନାଟକରେ ଏବଂ କିଛି ମାର୍ମିକପୂର୍ଣ୍ଣ ଚଳଚ୍ଚିତ୍ରରେ ଅଭିନୟ କରିଛନ୍ତି । ମିର୍ଜା ୧୯୯୨ ମସିହାରେ ଅଭିନୟ ଆରମ୍ଭ କରିଥିଲେ । ସେତେବେଳେ ସେ ଏହି ଥିଏଟର ସମୂହର 'ଦେଶନାଟକ' ନାମକ ଏକ ଥିଏଟର ସଂସ୍ଥାରେ ଯୋଗ ଦେଇ ତାଙ୍କ ପେଶା ଆରମ୍ଭ କରିଥିଲେ । ବର୍ତ୍ତମାନ ସେ ବଙ୍ଗଳାଦେଶ ଦୂରଦର୍ଶନ ଏବଂ ବଙ୍ଗଳାଦେଶ ବେତାର ସଂସ୍ଥାର ଜଣେ ନାମକରା କଳାକାର । ତାଙ୍କର ପ୍ରସିଦ୍ଧ ଥିଏଟର ନାଟକ ହେଲା 'ନିତ୍ୟପୂରାଣ', 'ଦର୍ପଣେ ଶରତଶଶୀ', 'ଏ ଡଲ୍', 'ହାଉସ୍', 'ଘରଲୋପଟ' ଏବଂ ଆହୁରି ଅନେକ । ସେ ୧୦୦୦ରୁ ଅଧିକ ଦୂରଦର୍ଶନ ଧାରାବାହିକ ଏବଂ ନାଟକରେ ଅଭିନୟ କରିଛନ୍ତି । ସେ ଅନେକ ଥିଏଟର ସ୍କୁଲରେ ଜଣେ ପ୍ରଶିକ୍ଷକ ଭାବରେ କାର୍ଯ୍ୟ କରିଥିଲେ । ଚାରୁନିଗମ ଅଥବା ପ୍ରାଚ୍ୟାନ୍ତ ଭଳି ନାଟ୍ୟ ସଂସ୍ଥା ବନ୍ନାଙ୍କୁ ଜଣେ ଶିକ୍ଷକ ଭାବରେ ଯୋଗ ଦେବାକୁ ବାରମ୍ବାର ନିମନ୍ତ୍ରଣ କରିଥାନ୍ତି, କିନ୍ତୁ କିଛି ସାମାଜିକ ସଂସ୍ଥା ତାକୁ ଖାଲି ଶିକ୍ଷକ ନୁହେଁ, ନାଟକର ପ୍ରଶିକ୍ଷଣ ସ‌ହିତ ଜଣେ ସାର୍ବଜନିନ ବକ୍ତା ଭାବରେ ନିମନ୍ତ୍ରଣ କରିଥାନ୍ତି । ଜଣେ ସାମାଜିକ କର୍ମୀ ଭାବରେ ସେ ୟୁଏନ୍ଏଫ୍‌ପିଏ, ୟୁଏସ୍ଏଆଇ‌ଡି, ୱାରଲ୍ଡ ଭିଜିଅନ୍ ଭଳି ବେସରକାରୀ ଆଦି ସଂସ୍ଥା ପାଇଁ କାର୍ଯ୍ୟ କରୁଛନ୍ତି । ଏହି ସଂସ୍ଥାଗୁଡ଼ିକ ମୁଖ୍ୟତଃ ଯୁବ ଏବଂ ମହିଳା ସଶକ୍ତିକରଣ ତ‌ଥା ବିକାଶ ପାଇଁ କାର୍ଯ୍ୟ କରୁଛନ୍ତି । ଏତଦ୍‌ ବ୍ୟତୀତ ସେ ଏଡ୍‌ସ୍, ଗୁଟୁଖା, ଆତଙ୍କବାଦୀ ତ‌ଥା ଯୁବଶକ୍ତି ଉପରେ ବିଭିନ୍ନ ସାମାଜିକ ସଚେତନତା ଅଭିଯାନ ଆଦି ପାଇଁ କାର୍ଯ୍ୟ କରୁଥିବା ବେସରକାରୀ ସଂସ୍ଥା ଆଦି ସ‌ହ ଯୋଡ଼ି ହୋଇ କାର୍ଯ୍ୟ କରୁଛନ୍ତି । ଆକ୍ଟରସ୍ ଇକ୍ୟୁଟି, ଦୂରଦର୍ଶନ କଳାକାରମାନଙ୍କ ପାଇଁ ଏକ ବ୍ୟବସାୟୀ ସଂସ୍ଥାର କାର୍ଯ୍ୟକାରୀ ସମ୍ପାଦକ ଭାବରେ ନିର୍ବାଚିତ ହୋଇ ସେ ୨୦୧୮ରୁ କାର୍ଯ୍ୟ କରୁଛନ୍ତି । ଏଥି ସ‌ହିତ ସେ ଶିକ୍ଷାନୁଷ୍ଠାନ, ସାମାଜିକ ସେବା ସଂସ୍ଥା, ଦୂରଦର୍ଶନ ଚେନାଲ ଭଳି ସାମାଜିକ ମଞ୍ଚରେ ବିଭିନ୍ନ ସାମାଜିକ ଅସୁବିଧା ଉପରେ ବକୃତା ଦେଇଥାନ୍ତି ।

## ଜନ୍ମ ଏବଂ ଶିକ୍ଷା
ବନ୍ନା ମିର୍ଜା ୧୯୭୫ ମସିହା ସେପ୍ଟେମର ୯ ତାରିଖରେ ବଙ୍ଗଳାଦେଶର କୁଷ୍ଟିଆ ଜିଲ୍ଲାରେ ଜନ୍ମଗ୍ରହଣ କରିଥିଲେ ।

## ଅଭିନୟ ଜୀବନ
୧୯୯୧ରେ ବନ୍ନା ମିର୍ଜା ଅଭିନୟ ଦୁନିଆରେ ପ୍ରବେଶ କରିଥିଲେ । ସେ ଦେଶନାଟକ ନାମକ ଏକ ଥିଏଟର ସଂସ୍ଥାରେ ପ୍ରଥମେ ଯୋଗ ଦେଇଥିଲେ । ୧୯୯୭ ମସିହାରେ ଦୂରଦର୍ଶନରେ ପ୍ରଥମ କରି ଅଭିନୟ ଆରମ୍ଭ କରିଥିଲେ । ତାଙ୍କ ଅଭିନୀତ ପ୍ରଥମ ଦୂରଦର୍ଶନ ଧାରାବାହିକ ଥିଲା 'ସୁଖର ନଗର', ଯାହାର ନିର୍ଦ୍ଦେଶନା ଦେଇଥିଲେ ସାଇଦୁଲ ଅନାମ ତୁତୁଲ । ମିର୍ଜା ଏକାତୋର ଟିଭିରେ ପ୍ରସାରିତ ଏକ ଦୂରଦର୍ଶନ କାର୍ଯ୍ୟକ୍ରମ *ଏକାତୋରେର ଶୋକଲ*ର ଉପସ୍ଥାପନା କରିଥିଲେ । ୨୦୧୬ରେ ସେ ବାଂଲା ଟ୍ରିବୁନ୍‌ର ମାର୍କେଟିଂରେ ଯୋଗ ଦେଇଥିଲେ ।

## ବୈବାହିକ ଜୀବନ
ମିର୍ଜା ୨୦୧୦ ମସିହାରେ ବିବାହ କରିଥିଲେ । ତାଙ୍କ ପତି ଡ. ମାନସ ଚୌଧୁରୀ ଜାହାଙ୍ଗୀର ନଗର ବିଶ୍ୱବିଦ୍ୟାଳୟରେ ଅଧ୍ୟାପନା କରୁଛନ୍ତି ।

## ଆଧାର
## ବାହାର ଆଧାର
* 

ଶ୍ରେଣୀ:ବଙ୍ଗଳାଦେଶର ଅଭିନେତ୍ରୀ

ଶ୍ରେଣୀ:୧୯୭୫ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ପରି ମଣି

**ପରି ମଣି** () ଜଣେ ବଙ୍ଗଳାଦେଶୀ ଅଭିନେତ୍ରୀ । ସେ ପ୍ରଥମେ ତାଙ୍କର ପେଶା ମଡେଲିଂରୁ ଆରମ୍ଭ କରିଥିଲେ ଓ ପରେ ଦୂରଦର୍ଶନରେ ପ୍ରସାରିତ ନାଟକରେ କାର୍ଯ୍ୟ କରିଥିଲେ ଏବଂ ପରବର୍ତ୍ତୀ ସମୟରେ କଥାଚିତ୍ର ଜଗତରେ ଅଭିନୟ କରିଥିଲେ । ୨୦୧୫ ମସିହାରେ ସେ ବଙ୍ଗଳଦେଶର କଥାଚିତ୍ର ଜଗତରେ ଅଭିନୟ କରିବା ଆରମ୍ଭ କରିଥିଲେ । ୨୦୧୫ ମସିହା ଫେବୃଆରୀ ମାସ ୧୩ ତାରିଖରେ ପରିଙ୍କ ଅଭିନୀତ ପ୍ରଥମ କଥାଚିତ୍ର *ଭଲବଶା ସୀମାହୀନ* ମୁକ୍ତିଲାଭ କରିଥିଲା । ଏହାପୂର୍ବରୁ ସେ ଏକ କ୍ଷୁଦ୍ର ଚଳଚ୍ଚିତ୍ରରେ ଅଭିନୟ କରିଥିଲେ, ଯାହର ଶୀର୍ଷକ ଥିଲା *ରାଣା ପ୍ଲାଜା* । ଏହି ଚଳଚ୍ଚିତ୍ରରେ ତାଙ୍କ ସ‌ହ ସାଇମନ ସଦ୍ଦିକ ଅଭିନୟ କରିଥିଲେ ଏବଂ ନାଜ୍‌ରୁଲ ଇସଲାମ ଖାନ୍ ନିର୍ଦ୍ଦେଶନା ଦେଇଥିଲେ, ମାତ୍ର ଏଥିରେ ଥିବା ନାକାରାତ୍ମକ ଭାବ ଏବଂ କିଛି ଦୃଶ୍ୟ ଯୋଗୁଁ ବଙ୍ଗଳାଦେଶର ସେନ୍‌ସର ବୋର୍ଡ଼ ଏହି କଥାଚିତ୍ରଟିର ମୁକ୍ତିଲାଭ ଉପରେ ରୋକ ଲଗାଇଥିଲେ । ରାଶ୍ୱନ ଆର୍. ନିପାଙ୍କ ନିର୍ଦ୍ଦେଶନାରେ ସରକାରୀ ଅନୁଦାନରେ ନିର୍ମିତ ଏକ ଚଳଚ୍ଚିତ୍ର *ମହୁଆ ସୁନ୍ଦରୀ*ର ସେ ସ‌ହ-ପ୍ରଯୋଜିକା ଥିଲେ ।

## ଅଭିନୟ
୨୦୧୨ ମସିହାରେ ପରି ମଣି ତାଙ୍କର ଉଚ୍ଚ ଶିକ୍ଷା ଶେଷ କରିବାଥିଲେ ଏବଂ ତା'ପରେ ସେ ମଡେଲିଂରେ ଯୋଗ ଦେଇ ତାଙ୍କର ପେଶା ଆରମ୍ଭ କରିଥିଲେ । ଏହାପରେ ସେ ଦୂରଦର୍ଶନର କିଛି ନାଟକରେ ଅଭିନୟ କରିଥିଲେ । ବିଭିନ୍ନ ଦୂରଦର୍ଶନ ଚେନାଲରେ ପ୍ରସାରିତ ହୋଇଥିବା ନାଟକ *ସେକେଣ୍ଡ ଇନିଂସ୍* ଭଳି ଆଉ ୪ଟି ବଙ୍ଗଳା ନାଟକରେ ସେ ଅଭିନୟ କରିଥିଲେ । ୨୦୧୩ ମସିହାରେ ସେ ତାଙ୍କର ପ୍ରଥମ ଚଳଚ୍ଚିତ୍ର ରାଣା ପ୍ଲାଜାରେ କାମ କରିବା ଆରମ୍ଭ କରିଥିଲେ, ଯାହାକି ୨୦୧୩ରେ ବଙ୍ଗଳାଦେଶରେ ରାଣା ପ୍ଲାଜାରେ ଘଟିଥିବା ଦୁର୍ଘଟଣା ଉପରେ ଆଧାରିତ ଥିଲା । ମାତ୍ର ଏହି କଥାଚିତ୍ରଟି ମୁକ୍ତିଲାଭ କରିବାକୁ ସେନ୍‌ସର୍ ବୋର୍ଡ଼ଦ୍ୱାରା ଅନୁମୋଦନ ମିଳିନଥିଲା । ତେଣୁ ତାଙ୍କର ପ୍ରଥମ ଚଳଚ୍ଚିତ୍ର ମୁକ୍ତିଲାଭ କରିପାରିନଥିଲା ଫଳରେ ତାଙ୍କ ଅଭିନୀତ ଅନ୍ୟ ଏକ ଚଳଚ୍ଚିତ୍ର *ଭଲବଶା ସୀମାହୀନ* ୧୩ ଫେବୃଆରୀ ୨୦୧୫ରେ ମୁକ୍ତିଲାଭ କରିଥିଲା । ଏହାପରେ ସେ ଦୂରଦର୍ଶନ ନାଟକମାନଙ୍କରେ ଅଭିନୟ ବନ୍ଦ କରିଦେଇଥିଲେ ଏବଂ ବଡ଼ ପରଦାରେ ଅଭିନୟ ଜାରି ରଖିଥିଲେ । ପରିଙ୍କ ଅନୁସାରେ, "ମୁଁ ଭଲବଶା ସୀମାହୀନ କଥାଚିତ୍ର ଜରିଆରେ ବଡ଼ ପରଦାରେ ପାଦ ଦେଇଛି ଏବଂ ମୋର ଆଶା ଅନୁସାରେ ଲୋକମାନେ ଏହି କଥାଚିତ୍ରଟିକୁ ପସନ୍ଦ କରିବେ ।" ଜାୟେଦ ଖାନ, ଅନିସୁର ରହମାନ ମିଲନ ଆଦି କଳାକାରମାନେ ଏହି କଥାଚିତ୍ରଟିରେ ଅଭିନୟ କରିଥିଲେ । ଶାହା ଆଲମ ମଣ୍ଡଳ ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ ।

ଏହାପରେ ସେ ପାଗଳ ଦିୱାନା, ଲଭର୍ ନଂ ୱାନ୍, ନଗର ମସ୍ତାନ, ମହୁଆ ସୁନ୍ଦରୀ, ଅମର ମନ ଜୁରେ ତୁଇ, ଇନୋସେଣ୍ଟ ଲଭ୍, ସର୍‌ପ୍ରାଇଜ୍, ପ୍ରାବାସୀ ଡନ୍, ଭଲବସାର ଅନେକ ଜ୍ୱାଳ, ରକ୍ତ, ଧୁମକେତୁ, କେତେ ସ୍ୱପ୍ନ କେତେ ଆଶା, ଶୋନା ବନ୍ଧୁ ଆଦି କଥାଚିତ୍ରରେ ସେ ଅଭିନୟ କରିଥିଲେ । ଏତଦ୍‌ ବ୍ୟତୀତ ସେ ପ୍ରେମ ଅମର ପ୍ରିୟା କଥାଚିତ୍ରରେ ଜଣେ ପ୍ରଚ୍ଛଦପଟ ଗାୟିକା ଭାବରେ କଣ୍ଠଦାନ ମଧ୍ୟ କରିଥିଲେ ।

## ଆଧାର
## ବାହାର ଆଧାର
* ବାଂଲାଦେଶ ମୁଭି ଡାଟାବେଶରେ ପରି ମଣି

ଶ୍ରେଣୀ:ବଙ୍ଗଳାଦେଶର ଅଭିନେତ୍ରୀ
ଶ୍ରେଣୀ:୧୯୯୨ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି